title: Raision aikuiskoulutuskeskus Timali

text: Timalin kokonaisopiskelijamäärä vuonna 2014 oli 546, perustutkinnon opiskelijamäärä 154 ja vuoden aikana kirjoilla olleiden opiskelijoiden määrä 1968. Timalin tilojen kerrosala on 3995 neliömetriä.Timalissa voi suorittaa tutkinnon näyttötutkintona ja saada virallisen todistuksen.


title: Raision aikuiskoulutuskeskus Timali

text: Myynti ja markkinointi


title: Raision aikuiskoulutuskeskus Timali

text: Toimistotyö ja taloushallinto


title: Raision aikuiskoulutuskeskus Timali

text: Yrittäjyys


title: Raision aikuiskoulutuskeskus Timali

text: Ravitsemuspalvelut


title: Raision aikuiskoulutuskeskus Timali

text:
Tieto- ja viestintätekniikka
Tekniikka
Sosiaali- ja terveysala
Käsi- ja taideteollisuusala


title: Raision aikuiskoulutuskeskus Timali

text: Timalin henkilöstö toimii pääasiallisesti Varsinais-Suomessa. Kaupan alan tutkintoihin valmistavaa koulutusta voi suorittaa osittain tai kokonaan verkko-opintoina.


title: Litiumalumiinihydridi

text: Litiumalumiinihydridi (LiAlH) on litiumin, alumiinin ja vedyn muodostama ioniyhdiste. Litiumalumiinihydridi on voimakas pelkistin ja sitä käytetäänkin orgaanisten yhdisteiden pelkistämiseen. Lisäksi yhdistettä voidaan käyttää orgaanisten yhdisteiden kuivaamiseen.


title: Litiumalumiinihydridi

text: Huoneenlämpötilassa litiumalumiinihydridi on ulkomuodoltaan valkoisia kiteitä. Aine liukenee eettereihin kuten dietyylieetteriin (~40 g/100 g, 25 °C) ja tetrahydrofuraaniin (13 g/100 g, 25 °C). Se on hygroskooppistə ja hajoaa hitaasti kosteassa ilmassa tai korkeissa lämpötiloissa. Veden kanssa litiumalumiinihydridi reagoi hyvin voimakkaasti muodostaen litiumhydroksidia, alumiinihydroksidia ja vetykaasua.


title: Litiumalumiinihydridi

text: Myös aineen reaktiot alkoholien ja karboksyylihappojen kanssa ovat eksotermisia ja voimakkaita. Selluloosaa sisältävät materiaalit voivat itsesyttyä joutuessaan kosketuksiin litiumalumiinihydridin kanssa.


title: Litiumalumiinihydridi

text: Litiumalumiinihydridiä voidaan valmistaa litiumhydridin ja alumiinikloridin reaktiolla. Lisäksi sivutuotteena syntyy litiumkloridia.


title: Litiumalumiinihydridi

text: Toinen tapa valmistaa ainetta on natriumalumiinihydridin metateesi. Natriumista, alumiinista ja vedystä valmistetaan natriumalumiinihydridiä korkeassa lämpötilassa ja paineessa. Natriumalumiinihydridi reagoi litiumkloridin kanssa eetteriliuoksessa muodostaen litiumalumiinihydridiä ja natriumkloridia.


title: Litiumalumiinihydridi

text:
Litiumalumiinihydridi on voimakkaampi pelkistin kuin niin ikään usein pelkistimenä käytetty natriumborohydridi. Litiumalumiinihydridi pystyy pelkistämään alkoholeiksi muun muassa aldehydit, ketonit, karboksyylihapot, esterit, happoanhydridit ja asyylikloridit. Ainetta voidaan käyttää myös typpeä sisältävien yhdisteiden pelkistämiseen. Tällöin amidit, nitriilit ja alifaattiset nitroyhdisteet pelkistyvät amiineiksi. Sen sijaan aromaattisista nitroyhdisteistä syntyy atsoyhdisteitä.
Toisinaan alumiinikloridia käytetään lieventämään litiumalumiinihydridin pelkistystehoa. Tämä on tarpeen muun muassa silloin, kun pelkistettävässä yhdisteessä on liittyneenä jokin halogeeniatomi. Esimerkiksi metyyli-3-bromipropanaatin pelkistys litiumalumiinihydridillä johtaa propanoliin, kun taas käytettäessä alumiinikloridia litiumalumiinihydridin lisäksi tuotteena syntyy 3-bromipropanolia.


title: Fyrisån

text: Fyrisån on Mälareniin laskeva joki Ruotsissa Uplannin maakunnassa. Fyrisånin varrella sijaitsee muun muassa Uppsala. Joki on 80 kilometriä pitkä ja purjehduskelpoinen Uppsalaan asti. Vielä 1600-luvulla jokea kutsuttiin nimellä Salaån.


title: Fyrisån

text: Fyrisånin sivujokia ovat Sävjaån, Jumkilsån, Vendelån, Björklingeån ja Vattholmaån. Fyrisånin vettä pumpataan Uppsalaharjun läpi, jossa vesi suodattuu ja sitä käytetään Uppsalan kaupungin juomavetenä. Jokeen on rakennettu kalaportaita, jotta kalat voivat uida yläjuoksulle kutemaan.


title: Parthemius

text: Parthemius tai Parthenius (k. 548) oli kuningas Teodebert I:n hallituskaudella Austrasian major domus eli käskynhaltija. Parthemius oli hyvin epäsuosittu, koska hän vaati lahjuksia. Teodebertin kuoltua häntä alettiin vainota. Parthemius pakeni erääseen kirkkoon, mutta kaupunkilaiset löysivät hänet ja kivittivät kuoliaaksi.


title: Akvaviitti (kirja)

text: Akvaviitti ("Norrlands akvavit") on ruotsalaisen kirjailijan Torgny Lindgrenin proosateos, joka on ilmestynyt 2007. Teoksen on suomentanut Liisa Ryömä, ja suomennos ilmestyi 2009.


title: Akvaviitti (kirja)

text: Teoksen päähenkilö on saarnamies Olof Helmersson, joka palaa kotiseudulleen Västerbotteniin 50 vuoden jälkeen. Hän palaa kertomaan, että Jumalaa ei olekaan, niille jotka on aikoinaan käännyttänyt, ja pyytämään anteeksi. "Kaikki sukupolveni ihmiset ovat menettäneet uskonsa siihen, mihin aikoinaan uskoivatkin", perustelee Lindgren.


title: Caleb Followill

text: Anthony Caleb Followill (s. ) on yhdysvaltalainen rock-laulaja. Hän on Kings of Leonin laulaja ja kitaristi. Hänellä on kaksi veljeä (Nathan Followill ja Jared Followill) ja serkku (Matthew Followill), jotka ovat myös kyseisen yhtyeen jäseniä.


title: Andreas Dackell

text: Lars Andreas Dackell (s. 29. joulukuuta 1972 Gävle, Ruotsi) on ruotsalainen jääkiekkoilija ja olympiavoittaja, joka pelasi urallaan Elitserienissä ja NHL:ssä. Elitserienissä hän edusti vain Brynäsiä, jossa pelasi yli 500 runkosarjaottelua ja voitti Ruotsin-mestaruuden. NHL:ssä hänen joukkueensa olivat Ottawa Senators ja Montréal Canadiens. Dackell edusti Ruotsia kolmesti MM-kilpailuissa ja kerran olympialaisissa.


title: Andreas Dackell

text: Dackell on Gävle GIK:n kasvatti. Hän pelasi ensimmäiset Elitserien-pelinsä kaudella 1990–1991 Brynäsissä, jossa pelasi kevääseen 1996. Dackell teki kevään 1993 finaalien ratkaisumaalin Brynäsin voittaessa Ruotsin mestaruuden. Ottawa Senators varasi Dackellin 6. kierroksella vuonna . Hän siirtyi heti NHL-varauksensa jälkeen Ottawa Senatorsiin ja murtautui heti tulokaskaudellaan kokoonpanoon tehden myös 31 (12+19) pistettä. Dackell teki kaudella 1998–1999 yhden kauden piste-ennätyksensä 50 pisteellään. Kesäkuussa 2001 hänet kaupattiin Montréal Canadiensiin vaihdossa kahdeksannen kierroksen varausvuoroon.


title: Andreas Dackell

text: Toukokuussa 2004 Dackell palasi Brynäsiin. Kaudeksi 2008–2009 hänet valittiin joukkueen kapteeni. Dackell pelasi Brynäsissä kauteen 2011–2012, jolloin hän ilmoitti joutuvansa lopettamaan uransa polvivamman takia. Dackell oli ollut runkosarjan aikana vamman takia sivussa 39 pelistä. Pudotuspeleissä hän pelasi muutamassa ottelussa, mutta kesken Brynäsin välieräsarjan hän ilmoitti, että hänen polvensa ei kestä enää pelaamista.


title: Andreas Dackell

text: Dackellilla on takanaan kolmet MM-kilpailut (1994 (pronssia), 1995 (hopeaa) ja 1996) sekä Lillehammerin talviolympialaiset 1994, joista hän voitti olympiakultaa.


title: Pyhän Mikaelin ritarikunta

text: Pyhän Mikaelin ritarikunta () oli Ranskan kuningaskunnan korkea-arvoinen kunniamerkkejä myöntänyt ansioritarikunta. Se oli perustettu vuonna 1469.


title: Pyhän Mikaelin ritarikunta

text: Ranskan kuningas Ludvig XI perusti Arkkienkeli Mikaelin mukaan nimetyn ritarikunnan elokuussa 1469. Ritareiden, joita saattoi olla enintään 36, oli vannottava uskollisuudenvala suurmestarille, joka oli hallitsija itse. Jäsenkiintiöstä luovuttiin sittemmin uskonsotien aikana 1560.


title: Pyhän Mikaelin ritarikunta

text: Pyhän Hengen ritarikunnan perustamisen myötä Pyhän Mikaelin ritarikunta väistyi arvoasteikossa toiselle sijalle. Kuningas Ludvig XIV:n 1665 vahvistamien uusien sääntöjen mukaan Pyhän Mikaelin ritareiksi nimitettiin erityisesti kirjailijoita, taiteilijoita ja hallintovirkamiehiä. Kunniamerkkiä kannettiin pääsääntöisesti ketjun sijasta mustassa nauhassa, mistä tuli ritareille nimitys "Les Cordons Noirs".


title: Pyhän Mikaelin ritarikunta

text: Ranskan suuren vallankumouksen aikana 1791 ritarikunta lakkautettiin, mutta kuningas Ludvig XVIII perusti sen uudelleen 1816. Tuolloin ritarien lukumäärä rajattiin sataan, johon ei kuitenkaan sisältynyt ulkomaalaiset, eikä Pyhän Hengen ritarit, jotka edelleen automaattisesti olivat myös Pyhän Mikaelin ritareita. Ritarikunta lakkautettiin virallisesti uudelleen Pyhän Hengen ritarikunnan tavoin Heinäkuun vallankumouksen myötä 1830.


title: Pyhän Mikaelin ritarikunta

text: Myöhemmin Pyhän Mikaelin ritarikunta on kuitenkin jatkanut toimintaansa, hallitsijasukuun (Bourbonien vanhempi haara) sidottuna, dynastisena ritarikuntana. Dynastisen ritarikunnan suurmestari on "Hänen Kuninkaallinen Korkeutensa Pariisin kreivi". Uusi ritareita on nimitetty harvakseltaan, ainakin 1930-luvulta 1980-luvulle.


title: Kuratointi

text: Kuratointi tarkoittaa sisällön keräilyä uudeksi sisältöyksiköksi. Kuratointia voidaan kutsua myös suodattamiseksi tai harkituksi keräilyksi, sillä järkevästi tehty keräily antaa yleisölle mahdollisuuden saada sisällöstä irti merkitystä. Hyvin kuratoitu sisältö vastaa kysymyksiin ""miten tätä sisältöä voi käyttää"" ja ""mikä tässä sisällössä on tärkeintä"".


title: Kuratointi

text: Kuraattori myös luo uutta sisältöä, joiden avulla jo olemassa oleva sisältö saa uudenlaista valoa. Esimerkkinä tällaisesta kuratoinnista on Ylen elävä arkisto: se ei palveluna koostu sattumanvaraisesta arkistomateriaalista vaan se on toimitettu kokonaisuus, jossa esitellylle sisällölle annetaan asiayhteys eli konteksti.


title: Kuratointi

text: Verkkoympäristö ja sosiaalisen median työkalut mahdollistavat sen, että yleisö pystyy esimerkiksi linkittämällä, twiittaamalla tai suosittelemalla kertomaan tutuilleen tai seuraajilleen merkityksellisinä pitämistään mediasisällöistä. Tätä toimintaa kutsutaan sosiaaliseksi kuratoinniksi.


title: Järki ja tunteet (elokuva)

text: Järki ja tunteet ("Sense and Sensibility") on vuonna 1995 ensi-iltansa saanut Ang Leen ohjaama romanttinen draamaelokuva. Elokuva perustuu Jane Austenin vuonna 1811 julkaistuun samannimiseen romaaniin. Käsikirjoituksen elokuvaan on tehnyt Emma Thompson. Sen pääosissa näyttelevät Emma Thompson ja Kate Winslet. Muissa rooleissa nähdään muun muassa Hugh Grant ja Alan Rickman.


title: Järki ja tunteet (elokuva)

text: Herra Dashwoodin (Tom Wilkinson) kuoltua hänen vaimonsa (Gemma Jones) ja kolme tytärtään, Elinor (Emma Thompson), Marianne (Kate Winslet) ja Margaret (Emilie François), kuulevat tyrmistyksekseen, että he saavat perinnöksekseen vain 500 puntaa vuodessa. Heidän Norland Parkin kartanonsa puolestaan menee kokonaisuudessaan herra Dashwoodin edellisestä avioliitosta syntyneelle pojalle, Johnille (James Fleet). Johnin juonitteleva, ahne ja hienosteleva vaimo Fanny (Harriet Walter) asettuu välittömästi aviomiehineen Dashwoodien palatsimaiseen taloon ja pyytää veljensä Edward Ferrarsin (Hugh Grant) vierailulle luokseen. Edwardin ja Elinorin välille muodostuu ystävyys, mikä harmittaa Fannya, ja hän päättääkin estää sen keinoja kaihtamatta.


title: Järki ja tunteet (elokuva)

text: Leskeytyneen rouva Dashwoodin serkku, sir John Middleton (Robert Hardy), tarjoaa Devonshiressa sijaitsevilta Barton Park-tiluksiltaan pientä mökkiä rouva Dashwoodin ja tämän tyttärien käyttöön. Dashwoodit muuttavat mökkiin pikimmiten. Barton Parkissa Marianne tapaa vanhemman eversti Brandonin (Alan Rickman), joka rakastuu häneen ensi silmäyksellä. Eversti saa kilpailijakseen häikäisevän mutta petollisen John Willoughbyn (Greg Wise), joka vie Mariannen sydämen. Dashwoodin perheen tietämättä paljastuu, että Brandonin hoidokki odottaa Willoughbyn lasta, jolloin Willoughbyn täti lady Allen tekee sukulaispoikansa perinnöttömäksi. Willoughby muuttaa Lontooseen särkien Mariannen sydämen.


title: Järki ja tunteet (elokuva)

text: Sir Johnin anoppi, rouva Jennings (Elizabeth Spriggs), kutsuu tyttärensä ja lankonsa, herra ja rouva Palmerin (Hugh Laurie ja Imelda Staunton), vierailulle. Mukanaan Palmerit tuovat köyhtyneen Lucy Steelen (Imogen Stubbs). Lucy uskoutuu Elinorille ja kertoo, että hän ja Edward menivät salaa kihloihin viisi vuotta sitten, murskaten Elinorin romanttiset toiveet Edwardin saralta. Rouva Jennings vie Lucyn, Elinorin ja Mariannen Lontooseen, missä he kohtaavat Willoughbyn eräissä tanssiaisissa. Heille selviää, että mies on kihloissa erittäin varakkaan neiti Greyn (Lone Vidahl) kanssa. Myös Edwardin ja Lucyn salainen kihlaus tulee ilmi. Edwardin äiti vaatii poikaansa peruuttamaan kihlauksen. Kun Edward kieltäytyy, hänen omaisuutensa viedään ja annetaan hänen nuoremmalle veljelleen Robertille (Richard Lumsden).


title: Järki ja tunteet (elokuva)

text: Matkalla takaisin Devonshireen Elinor ja Marianne pysähtyvät yöksi Palmerien kartanolle, joka sijaitsee lähellä Willoughbyn tiluksia. Marianne ei voi vastustaa kiusausta ja kävelee viisi mailia rankkasateessa käydäkseen katsomassa entisen rakastettunsa tiluksia. Sen seurauksena hän sairastuu vakavasti, ja eversti Brandonin pelastettua hänet Elinor hoitaa hänet jälleen terveeksi.


title: Järki ja tunteet (elokuva)

text:
Kun Marianne on toipunut, sisarukset palaavat kotiin. Siellä he kuulevat, että neiti Steelestä on tullut rouva Ferrars, joten he uskovat tämän menneen naimisiin Edwardin kanssa. Edward saapuu kuitenkin selittämään, että neiti Steele on odottamatta nainutkin Robert Ferrarsin ja että hän itse ei näin ollen ole enää kihloissa. Edward kosii Elinoria ja ryhtyy pastoriksi, kun taas Marianne rakastuu eversti Brandoniin ja menee naimisiin tämän kanssa.
Elokuva sai Oscar-palkinnon parhaasta sovitetusta käsikirjoituksesta. Se oli ehdolla myös kuuteen muuhun Oscar-palkintoon: parhaaseen naispääosaan, parhaaseen naissivuosaan, parhaaseen kuvaukseen, parhaaseen puvustukseen, parhaaseen alkuperäiseen draamasävellykseen sekä parhaan elokuvan Oscar-palkintoon.


title: Salibandyliigan kausi 2009–2010

text: Kausi 2009–2010 oli salibandyliigan 24. kausi. Hallitseva mestari oli helsinkiläinen SSV, joka myös uusi mestaruutensa. Edelliskauteen verrattuna uutena joukkueena oli OLS eli Oulun Luistinseura. Runkosarja alkoi 26. syyskuuta ja päättyi 26. helmikuuta.


title: Salibandyliigan kausi 2009–2010

text: Runkosarjan voitti helsinkiläinen Erä. Lappeenrantalainen NST putosi suoraan kaudeksi 2010–2011 I-divisioonaan. Vantaalainen AC HaKi ja Oulun Luistinseura joutuivat liigakarsintoihin. Pistepörssin voitti Nokian KrP:n Henri Johansson, joka teki 26 ottelussa 38 maalia ja 19 maaliin johtanutta syöttöä keräten yhteensä 57 pistettä.


title: Salibandyliigan kausi 2009–2010

text: Puolivälieräparit valittiin suorassa televisiolähetyksessä. Ensimmäisenä pääsi valitsemaan runkosarjan voittanut Erä, joka valitsi vastustajakseen Nokian KrP:n. Toisena valinnut SSV valitsi vastustajakseen Happeen, kolmantena valinnut Classic valitsi Oilersin ja runkosarjan neljännelle sijalle sijoittuneelle Kooveelle jäi jäljelle SPV.


title: Salibandyliigan kausi 2009–2010

text: Otteluparista Erä välieriin otteluvoitoin 3–0.


title: Salibandyliigan kausi 2009–2010

text: Otteluparista SSV välieriin otteluvoitoin 3–0.


title: Salibandyliigan kausi 2009–2010

text: Otteluparista SPV välieriin otteluvoitoin 1–3


title: Salibandyliigan kausi 2009–2010

text: Otteluparista Classic välieriin otteluvoitoin 3–2.


title: Salibandyliigan kausi 2009–2010

text: Erä finaaliin otteluvoitoin 3–0.


title: Salibandyliigan kausi 2009–2010

text: SSV finaaliin otteluvoitoin 3–0.


title: Salibandyliigan kausi 2009–2010

text: Pronssiottelu pelattiin yhdestä voitosta Classicin ja SPV:n välillä. SPV voitti vieraissa maalein 3–7, ja palkittiin pronssisin mitalein.


title: Salibandyliigan kausi 2009–2010

text: SSV voitti Suomen mestaruuden otteluvoitoin 2–3.


title: Kierrätyskeskus

text: Kierrätyskeskus on paikka, jossa harjoitetaan edelleen käyttökelpoisten tavaroiden ja materiaalien kierrätystä.


title: Kierrätyskeskus

text: Kierrätyskeskukset ovat usein yksityisten yhdistysten, kuten työttömien yhdistysten tai työllisyyspolitiikkaa lähellä olevien, kuntien ja ely-keskusten tukea nauttivia.


title: Kierrätyskeskus

text: Jotkut kierrätyskeskukset eivät ole yhdistysmuotoisia, mutta niillä on osakeyhtiöinä sosiaalisen yrityksen luonnetta.


title: Sylvia Sidney

text: Sylvia Sidney (8. elokuuta 1910 Bronx, New York, Yhdysvallat – 1. heinäkuuta 1999 New York, Yhdysvallat) oli yhdysvaltalainen Golden Globe -palkittu näyttelijä.


title: Sylvia Sidney

text: Sidney aloitti uransa 1920-luvun lopulla. Hänen suorituksensaan Broadway-näytelmissä "Gods of the Lightning" ja "Bad Girl" saivat hänelle sopimuksen elokuvayhtiö Paramountilta. Sidney oli tehnyt jo ensiesiintymisensä aiemmin elokuvissa, mutta hänen ensimmäinen roolinsa Paramountilla oli elokuvassa "Suurkaupungin kadut" (1930) Gary Cooperin vastanäyttelijänä. 1930-luvulla Sidney teki useita samanlaisia rooleja kärsivänä naisena. Tällaisia rooleja olivat muun muassa Alfred Hitchcockin elokuvassa "Sabotaasi" ja Fritz Langin "Kiihkossa".


title: Sylvia Sidney

text: Sidneyn elokuvaura näytti olevan ohi 1940-luvun alussa, mutta hän palkkasi pr-henkilökseen Russell Birdwellin, jonka ansiosta Sidney pääsi takaisin Hollywoodiin. Sidneyn rooli elokuvassa "Blood on the Sun" (1945) ei kuitenkaan onnistunut virvoittamaan hänen uraansa. Sidney näytteli muutamissa elokuvissa 1940-luvun lopussa ja 1950-luvun alussa, mutta keskittyi pääasiassa esiintymään teatterissa. Seuraavien vuosikymmenien aikana Sidney näytteli paljon televisiossa ja sai myös Emmy-ehdokkuuden televisiosarjasta "The Defenders" vuonna 1973.


title: Sylvia Sidney

text: Sidney palasi valkokankaalle vuoden 1972 elokuvassa "Summer Wishes, Winter Dreams". Hän sai sivuosaroolistaan Oscar-, Bafta- ja Golden Globe -ehdokkuuden. Sidney näytteli jatkossa harvakseltaan valkokankaalla, mutta hänet nähtiin esimerkiksi elokuvissa "Kirous" (1978), "Hammett – tehtävä Chinatownissa" (1982) ja "Beetlejuice" (1988). Vuoden 1985 televisioelokuvasta "Liian varhain" Sidney voitti Golden Globen parhaasta naissivuosasuorituksesta televisiotuotannossa. Lisäksi hän oli roolistaan Emmy-ehdokkaana.


title: Filippiinit kesäolympialaisissa 1936

text:
Filippiinit osallistui Berliinin kesäolympialaisiin 1936 28 urheilijan joukkueella. Maan ainoan mitalin näissä olympialaisissa saavutti Miguel White, joka voitti yleisurheilussa miesten 400 metrin aitajuoksun pronssimitalin. Kisojen mitalitilastossa Filippiinit sijoittui jaetulle 30. sijalle.50 m vapaapienoiskivääri, makuu
50 m pistooli


title: Filippiinit kesäolympialaisissa 1936

text: 25 m olympiapistooli


title: Filippiinit kesäolympialaisissa 1936

text: Filippiinien koripallojoukkue voitti otteluistaan neljä ja hävisi yhden. Lopputuloksissa joukkue oli viides.


title: Filippiinit kesäolympialaisissa 1936

text:
-50,8 kg
-53,5 kg
-57,2 kg
-61,2 kg
-66,7


title: Filippiinit kesäolympialaisissa 1936

text: Vapaapaini


title: Filippiinit kesäolympialaisissa 1936

text: 100 m vapaauinti


title: Filippiinit kesäolympialaisissa 1936

text: 100 m rintauinti


title: Filippiinit kesäolympialaisissa 1936

text: 200 m rintauinti


title: Filippiinit kesäolympialaisissa 1936

text:
100 m
200 m
110 m aitajuoksu
400 m aitajuoksu
Korkeushyppy
Pituushyppy


title: Valemuisto

text: Valemuisto on muisto, joka voi kokemuksellisesti tuntua hyvinkin todelta, mutta joka todellisuudessa on osittain virheellinen tai jopa kokonaan keksitty. Valemuistot voivat olla iloisia tai surullisia. Ilmiöstä, jossa informaatio ”saastuttaa” muiston, käytetään nimitystä interferenssi. Ongelma muodostuu siitä, ettei muistiin voi luottaa. Syyttömiäkin on tuomittu rikoksista valemuiston vuoksi.


title: Valemuisto

text: Mieleen tavalla tai toisella hautautunut muisto voi murtautua esiin nopeasti ja yllättävän tuoreen tuntuisena. Brittitutkijat Giuliana Mazzoni ja Irving Kirsch sekä yhdysvaltalainen Elizabeth Loftus esittivät vuonna 2001, että valemuistojen pesiytyminen mieleen vaatii kolmen ehdon toteutumista:


title: Interferenssi (psykologia)

text: Interferenssi on ilmiö, jossa informaatio vaikuttaa muistamiseen. Se voi olla joko proaktiivista tai retroaktiivista. Ilmiö liittyy valemuistoihin.


title: Interferenssi (psykologia)

text: Proaktiivinen interferenssi tarkoittaa aikaisempien tietorakenteiden vaikuttamista muistamiseen.


title: Interferenssi (psykologia)

text: Esimerkiksi eräässä tutkimuksessa koehenkilöitä pyydettiin odottamaan toimistohuoneessa tutkimuksen alkamista. Kun he olivat olleet puoli minuuttia yksin, heidät vietiin toiseen huoneeseen. Siellä heidän tulikin yllättäen mainita niin monta esinettä ”odotushuoneesta” kuin he vain pystyivät. Tutkijoiden odotusten mukaisesti tutkittavat muistivat toimistohuoneeseen tyypillisesti kuuluvia esineitä (mm. tuoli, pöytä), ja vastaavasti he eivät muistaneet esineitä, joita toimistohuoneissa on vain harvoin (mm. pääkallo, ilmoitustaulu). Tämän lisäksi osa koehenkilöistä kuvitteli huoneessa olleen kirjoja, joita tässä toimistohuoneessa ei hyllyistä huolimatta ollut. Toisin sanoen aikaisemmat tietorakenteet (tässä: toimistohuoneeseen kuuluvat esineet) vaikuttavat muistiin.


title: Interferenssi (psykologia)

text: Retroaktiivisessa interferenssissä muisto vaikuttuu myöhemmistä tietorakenteista. Esimerkiksi henkilö nauttii sosiaalisesta tapahtumasta täysin rinnoin, mutta kun tuttu jälkikäteen moittii tilaisuutta ikävystyttäväksi ja teennäiseksi, muisto voi haalistua: ”Niin, olihan se nyt ihan tyhmää…”


title: Interferenssi (psykologia)

text: Myös retrospektiivistä interferenssiä on tutkittu kokeellisesti. Eräässä tutkimuksessa kahteen ryhmään jaetut koehenkilöt katsoivat lyhyen elokuvan auto-onnettomuudesta. Toisen ryhmän jäseniä pyydettin arvioimaan, kuinka nopeasti autot kulkivat, kun ne kolhaisivat toisiaan. Toista ryhmää pyydettiin puolestaan arvioimaan kuinka nopeasti autot kulkivat, kun ne murskautuivat toisiinsa. Kun kysymyksessä muutettiin vain yhtä sanaa, seurauksena oli yli 10 km/h nopeusero ryhmien välillä: kysymys rakensi aikaisempaa muistoa.


title: Potomac

text: Potomac on joki Yhdysvaltojen itäosissa. Se on noin 616 kilometriä pitkä ja laskee Chesapeakenlahteen. Merkittäviä jokialueen kaupunkeja ovat muun muassa Alexandria Virginiassa ja Yhdysvaltojen pääkaupunki Washington DC.


title: Jonas Brothers: Living the Dream

text:
Jonas Brothers: Living the Dream on TV-ohjelma, jonka esitys alkoi Yhdysvalloissa 16. toukokuuta 2008. Sarjan tarkoitus on seurata Jonas Brothers -yhtyeen When You Look Me in the Eyes -kiertuetta. Suomessa ohjelmaa esittää Disney Channel.
Mukana on mm. vapaa-ajan viettoa, keikan jälkijuhlat ja bändiin tutustumista.


title: Nancy Wilson

text: Nancy Lamoureux Wilson (s. 16. maaliskuuta 1954 San Francisco, Kalifornia, Yhdysvallat) on yhdysvaltalainen Heart-yhtyeen kitaristi, säveltäjä, sanoittaja ja laulaja. Nancy toimi päälaulajana Heartin lauluissa ”Treat Me Well”, ”These Dreams”, ”Stranded”, ”There’s The Girl” ja ”Will You Be There (In The Morning)”.


title: Nancy Wilson

text: 27. heinäkuuta 1986 Wilson meni naimisiin Rolling Stone -lehden toimittajan Cameron Crowen kanssa, ja he saivat 23. tammikuuta 2000 kaksospojat William James Crowen ja Curtis Wilson Crowen.


title: Mitrofanin hautausmaa

text: Mitrofanin hautausmaa () on entinen ortodoksinen ja suomalainen luterilainen hautausmaa Pietarissa Venäjällä. Se sijaitsi kaupungin eteläosassa nykyisten Mitrofanjevskoje-maantien, Malaja Mitrofanjevskaja -kadun ja Taškentskaja-kadun rajaamalla alueella.


title: Mitrofanin hautausmaa

text: Vuosina 1830–1831 alueelle syntyi koleraepidemian uhrien hautausmaa. Vuonna 1835 sen lähelle perustettiin Mitrofanin ortodoksinen hautausmaa. 1800–1900-lukujen vaihteessa se oli Pietarin suurimpia hautapaikkoja. Vuosina 1839–1847 sinne rakennettiin Konstantin Tonin suunnittelema Mitrofan Voronežilaisen kirkko.


title: Mitrofanin hautausmaa

text: Vuonna 1845 ortodoksisen hautausmaan yhteyteen perustettiin Pietarin suomalaisen Pyhän Marian seurakunnan hautausmaa. Uutta hautausmaata tarvittiin, koska vainajien hautaaminen Volkovon ja Smolenskin luterilaisille hautausmaille oli vähävaraisille suomalaisille liian kallista. Lähellä sijainnut Tönttölän kylän hautausmaa oli puolestaan liian pieni ja joutui vuosittain kevättulvien alle. Mitrofanin suomalaiselle hautausmaalle haudattiin 1850-luvulta lähtien myös ruotsalaisia ja latvialaisia. Vuosina 1870–1871 sinne rakennettiin kivinen kappeli. Tunnetuin alueelle haudattu henkilö lienee kielentutkija Anders Sjögren. Suomalainen hautausmaa sijaitsi Malaja Mitrofanjevskaja -kadun kulmassa nykyisen numero 10:n kohdalla.


title: Mitrofanin hautausmaa

text: Ortodoksinen ja luterilainen hautausmaa suljettiin vuonna 1927, mutta sinne tehtiin uusia hautoja vielä 1930-luvulla ja varsinkin Leningradin piirityksen aikana. Mitrofan Voronežilaisen kirkko purettiin vuonna 1929. Hautamuistomerkit hävitettiin sodan jälkeen, ja myöhemmin paikkaa on käytetty varastoalueena ja kaatopaikkana. Mitään merkkejä Mitrofanin hautausmaasta ei enää ole näkyvissä. Sen eteläpuolella on kuitenkin säilynyt vanhauskoisten Gromovskojen hautausmaa.


title: Mitrofanin hautausmaa

text: Entinen hautausmaa kuuluu alueeseen, jolle suunnitellaan Izmailovskaja perspektiva -nimisen liike- ja asuinalueen rakentamista. Suunnitelmaa ovat vastustaneet mm. Pietarissa asuvat inkerinsuomalaiset, jotka ovat ehdottaneet alueen muuttamista puistoksi. Pietarin kaupunkirakentamisen neuvosto hyväksyi rakennussuunnitelman maaliskuussa 2009. Viranomaiset ovat ehdottaneet ratkaisua, johon sisältyy rakennustöiden yhteydessä löytyvien jäännösten kerääminen entistä Mitrofanin kirkkoa ympäröivälle hehtaarin suuruiselle alueelle. Kirkon paikalle aiotaan rakentaa tsasouna.


title: Epispadia

text: Epispadialla (ylähalkio) tarkoitetaan virtsaputken kehityshäiriötä, jossa virtsaputken päässä oleva virtsa-aukko sijaitsee peniksen yläpuolella (dorsaalisti). Tämän tilan vastakohta on hypospadia (alahalkio), jossa virtsa-aukko sijaitsee peniksen alapuolella (distaalisti).


title: Epispadia

text: Epispadia on huomattavasti hypospadiaa harvinaisempi tila (1/120000) ja siihen liittyy fysiologisen statuksen kannalta huonompia piirteitä, kuten esimerkiksi halkion ulottuminen lähes aina sulkijalihakseen saakka, joka aiheuttaa inkontinenssia (pidätyskyvyttömyyttä).


title: Epispadia

text: Tilaa esiintyy myös tytöillä, vaikka se onkin noin 3-5 kertaa harvinaisempaa kuin pojilla. Inspektiossa (tarkastelussa) tytöillä havaitaan klitoriksen kahtia jakautuminen ja virtsaputken abnormaliteetti (häiriö). Tyttöjen diagnosoinnin suhteen tarvitaan runsaampi määrä kliinisiä tutkimuksia, esimerkiksi kystoskopia (virtsarakon tähystys). Pojista taas saadaan riittävät diagnostiset tiedot pelkän inspektion ja yksinkertaisten kliinisten tutkimusten perusteella.


title: Epispadia

text: Epispadian hoito koostuu huomattavasti monipuolisemmasta operatiivisesta hoidosta kuin hypospadian. Leikkaushoito koostuu peniksen muovausrekonstruktiosta ja urethran blokkauksesta (virtsaputken sulusta). Myöhemmin voidaan myös suorittaa erilaisia toimenpiteitä rakon kaulaan, jotta kontinenssi (pidätyskyky) paranisi entisestään.


title: Norris Goff

text: Findley Norris Goff (30. toukokuuta 1906 Cove, Arkansas – 7. tai 12. heinäkuuta 1978 Palm Desert, Kalifornia) oli yhdysvaltalainen näyttelijä, joka muistetaan erityisesti Abnerin roolista radiosarjassa "Lum & Abner".


title: Norris Goff

text: Goffin perhe muutti Menaan 1911, jossa hän tutustui Chet Lauckiin, jonka kanssa hän esiintyi paikallisissa tapahtumissa. Lumin ja Abnerin hahmot luotiin alun perin vuonna 1931 radiossa esitettyä hyväntekeväisyysesitystä varten, ja niiden saaman suosion ansiosta hahmoihin perustuvaa sarjaa alettiin esittää aluksi paikallisesti ja muutamaa vuotta myöhemmin valtakunnallisesti. Vuonna 1931 Goff muutti Chicagoon ja sieltä 1939 Hollywoodiin, Kaliforniaan, josta käsin hän jatkoi radiosarjan tekemistä yhdessä Lauckin kanssa. He esiintyivät myös seitsemässä "Lum & Abner" -elokuvassa. Sarjan päätyttyä Goff esiintyi televisiossa useissa sarjoissa vierailevana näyttelijänä.


title: Igor Rakočević

text: Igor Rakočević (, s. 29. maaliskuuta 1978 Belgrad, Jugoslavian sosialistinen liittotasavalta) on serbialainen koripalloilija, joka edustaa nykyisin KK Crvena zvezdaa.


title: Igor Rakočević

text: Nuoruusvuotensa Rakočević pelasi KK Crvena zvezdassa, jossa hän voitti Jugoslavian mestaruuden. Myös hänen isänsä oli pelannut seurassa, joka oli osasyy seuran valintaan. Serbiasta hän siirtyi KK Budućnost Podgoricaan, jossa hän voitti Jugoslavian-mestaruuden sekä cup-mestaruuden. Kahden kauden jälkeen Rakočević varattiin NBA:han, jossa hän pelasi ainoastaan yhden kauden. Hän ei saanut joukkueessa paljon peliaikaa, mutta kehittyi paljon NBA-vuotensa aikana.


title: Igor Rakočević

text: Palattuaan NBA:sta hän siirtyi takaisin KK Crvena zvezdaan. Rakocevic voitti Serbian cupin ja hänet valittiin Adrianmeren liigan arvokkaimmaksi pelaajaksi. Kauden jälkeen hän siirtyi Pamesa Valenciaan. Valenciasta hän siirtyi toiseen espanjalaisseuraan, Real Madridiin. Vuonna 2006 hän teki Tau Ceramican kanssa kolmen vuoden sopimuksen. Tau Ceramicassa hän voitti ensimmäisen Espanjan-mestaruutensa sekä Espanjan Supercupin. Hänen piste-ennätyksensä Euroliigassa on 31.


title: Igor Rakočević

text: Kaudeksi 2009–2010 Rakočević siirtyi Efes Pilsenin.


title: Markus Lehto

text: Markus Matti Juhani Lehto (s. 20. lokakuuta 1962, Helsinki) on entinen suomalainen jääkiekkopuolustaja.


title: Markus Lehto

text: Lehto pelasi suurimman osan urastaan SM-liigassa, mutta myös Ruotsin 1. divisioonassa Västra Frölunda-joukkueessa. SM-liigassa hän edusti urallaan Jokereista, Hämeenlinnan Pallokerhoa ja Turun palloseuraa. Hän pelasi Suomen maajoukkueessa Sarajevon olympialaisissa ja vuoden 1985 maailmanmestaruuskilpailuissa.


title: Markus Lehto

text: Markus Lehto on toiminut pelaaja-agenttina 1990-luvun puolivälistä alkaen, jolloin Jarmo Kekäläinen myi agenttitoimintansa hänelle siirtyessään itse Helsingin IFK:n palvelukseen. Ilta-Sanomien urheilutoimittaja Pekka Holopainen arvioi vuonna 2011 Lehdon tähtiasiakkaiden päätyneen suhteellisen usein edustamaan Helsingin Jokereita.


title: Macropodiformes

text: Macropodiformes on harvaetuhampaisten alalahko, johon kuuluvat kaikki kengurumaiset pussieläimet: myskikenguru (Hypsiprymnodontidae-heimon ainoa elävä laji), rottakengurut (Protoroidae) ja varsinaiset kengurut (Macropodidae). Myskikenguru luokiteltiin aikaisemmin rottakenguruiden heimoon.


title: Crib45

text: Crib45 on suomalainen vaihtoehtoista metallia soittava yhtye, joka ammentaa vaikutteita niin post-metallin kuin jazzin, countryn ja bossanovan suunnalta. Yhtye perustettiin alun perin vuonna 2000 sivuprojektina mutta todellisen muotonsa yhtye sai vasta vuonna 2002 yhtyeen aktivoiduttua täysipainoisesti. Lokakuussa vuonna 2008 yhtye solmi sopimuksen Symbolic Records Finlandin kanssa ja yhtyeen debyyttilevy "Metamorphosis" julkaistiin 13. toukokuuta 2009. Yhtye on tullut tunnetuksi myös näyttävistä live-esiintymisistään joissa yhdistyvät valot, televisiot, projektorit sekä tarinankerronnalliset taustavideot erilaisia pintoja hyväksikäyttäen.


title: Crib45

text: Crib45 perustettiin vuonna 2000 sivuprojektina, joka soitti akustispohjaista grungea vaihtelevalla kokoonpanolla. Pian yhtye siirtyikin telakalle jäsenten siirryttyä muihin yhtyeisiin, palaten vuonna 2002 uudestaan kasaan uusitulla kokoonpanolla sekä musiikkityylillä. Tähän aikaan yhtye otti suuresti vaikutteita Deftonesin sekä Massive Attackin suunnalta ja alkoi hiljalleen hioutumaan synkempään ja raskaampaan suuntaan. Yhtye kävi vuosien varrella useita eri kokoonpanoja ennen kuin vakiintui Teemu Mäntysen, Ville Suovaniemen, Pasi Latvan, Antti Hokkalan sekä Jussi Yrttiahon muodostamaan ydinryhmään johon kuuluivat myös osa-aikaisena jäsenistönä Maija Sipiläinen sekä Salla Matusiak. Debyyttilevyn "Metamorphosis" kynnyksellä Pasi Latva joutui jättäytymään pois perhesyistä. Yhtye julkaisi alkukeväästä "Metamorphosis" levyn ensimmäisen EP mittaisen nettisinglen "The Ghosts Among Me" joka sisältää nimikko singlekappaleen lisäksi myös neljä muuta kappaletta jotka eivät tule levylle. "The Ghosts Among Me" single EP:tä jaetaan ilmaiseksi yhtyeen ilmoittamissa internet palveluissa.


title: Crib45

text: Räjähtävää metallia ja tunnelmallisia maisemia maalaileva Crib45 on kehittynyt alkupäänsä grungesta synkempään, tunnelmoivampaan ja yhä aggressiivisempaan suuntaan. Crib45:n musiikkia, jota miehet itse kutsuvat alternative metalliksi jossa on post-metal elementtejä, voi parhaiten kuvailla Deftonesin, Paradise Lostin, Calliston, Toolin sekä Cult Of Lunan välimaastoksi kuitenkaan yrittämättä kuulostaa kyseisiltä yhtyeiltä.


title: Tommi Kovanen

text: Tommi Kovanen (s. 15. heinäkuuta 1975 Pieksämäki) on suomalainen entinen jääkiekkoilija, pelipaikaltaan puolustaja. Kovanen oli taitava kiekollinen puolustaja. Lääkäri kehotti syksyllä 2013 Kovasta lopettamaan uransa pahan loukkaantumisen takia.


title: Tommi Kovanen

text: Pieksämäeltä kotoisin oleva Kovanen liittyi viiden vuoden iässä Pieksämäen Pallo-Seppoihin. Hän oli jo lapsena pienikokoinen jääkiekkoilijaksi, ja hänen vahvuutensa oli luistelussa. Varsinaisen junioriuransa Kovanen aloitti Kuopiossa Kalevan Pallossa. Hän debytoi SM-liigassa kaudella 1993–1994 pelaamalla yhden runkosarjaottelun KalPassa. Kaksi seuraava kautta kuluivat A-juniorieiden 1-divisioonassa. Jälkimmäisellä kaudella 1995–1996 Kovanen pelasi 22 liigaottelua KalPassa tehoin 0+4. Kauden 1996–1997 Kovanen pelasi kokonaan KalPassa.


title: Tommi Kovanen

text: Kaudeksi 1997–1998 Kovanen siirtyi 1. divisioonassa pelaavaan Pelicansiin. Joukkue nousi SM-liigaan kaudeksi 1999–2000, jolloin Kovanen pelasi 46 ottelua tehoin 2+3=5. Kovanen ei ollut henkisesti kypsä liigapelaajaksi, joten hän siirtyi Mestikseen Jukureihin. Kovanen kehittyi Jukureissa Risto Dufvan alaisuudessa, mikä vaikutti hänen uransa kulkuun. Hän oppi tekemään töitä ja kehittyi liigatason pelaajaksi. Kovanen valittiin kaudella 2000–2001 Mestiksen toiseen tähdistökentälliseen ja kaudella 2002–2003 ensimmäiseen. Kaudella 2001–2002 hän piipahti Italian Serie A:n HC Fassassa 12 ottelun verran.


title: Tommi Kovanen

text: Kaudella 2003–2004 Kovanen sai näyttöpaikan JYP:issä. Hän käytti paikan erinomaisesti hyväkseen ja oli sarjan avauskierroksilla puolustajien pistepörssin kärkisijoilla, mutta olkapäävamma katkaisi hyvin alkaneen kauden. Palattuaan keväällä hän ei enää pystynyt alkukauden tehoihin. Kovanen teki kaudella kokonaisuudessaan tehot 4+8=12. Kaudella 2004–2005 Kovanen esitti vahvaa kiekollista peliä ja oli tärkeä lenkki joukkueensa puolustuksessa. Hän teki kaudella tehot 10+15=25, vaikka pelasi joukkueen kakkosylivoimassa.


title: Tommi Kovanen

text: Kaudella 2005–2006 Kovanen valittiin JYP:n kapteeniksi, mutta pelillisesti kausi ei sujunut odotusten mukaisesti. Kovanen aloitti kauden 2006–2007 JYP:n kapteenina, mutta purki sopimuksensa ja jätti joukkueen suuren kohun saattelemana. Marraskuussa 2006 Kovasen uutisoitiin siirtyvän ruotsalaiseen MoDoon, mutta hän siirtyikin tammikuussa 2007 HIFK:hon.


title: Tommi Kovanen

text: Kovanen pelasi HIFK:ssa lähinnä ykkös-kakkospuolustajaparissa ja teki kaudella 2007–2008 tehot 1+15=16. Huhtikuussa 2008 ilman sopimusta jäänyt Kovanen siirtyi kaksivuotisella sopimuksella Rauman Lukkoon. Hän kärsi loukkaantumisista, jonka vuoksi häneltä jäi väliin kauden alku. Kovanen loukkaantui uudestaan marraskuussa ja oli sivussa helmikuun 2009 alkuun asti. Hän oli kaudella uran parhaassa pistetahdissa tehtyään 31 ottelussa tehot 6+12=18. Kaudella 2009–2010 Kovanen jatkoi vahvaa pelaamistaan, teki uransa ennätystehot 9+21=30 ja oli joukkueensa puolustajien paras pistemies.


title: Tommi Kovanen

text: Kauden 2010–2011 alussa Kovanen siirtyi Jokereihin tuuraamaan poissaolijoita European Trophyn lopputurnauksessa. Myöhemmin hän teki joukkueen kanssa ottelukohtaisen sopimuksen ja pelasi Jokereissa 17 ottelua tehoin 2+9=11. Hän oli joukkueen puolustajien parhaimmistoa sekä paras pistemies, mutta sopimuksen päätyttyä osapuolet eivät kyenneet laatimaan uutta sopimusta, joten Kovanen jätti seuran marraskuussa. Joulukuussa hän palasi HIFK:hon loppukauden kattavalla sopimuksella. Hän oli voittamassa keväällä Suomen-mestaruutta.


title: Tommi Kovanen

text: Kauden 2011–2012 alussa Kovanen siirtyi Tapparaan. Hän pelasi kauden Tapparassa ja teki sen jälkeen 1+1-vuotisen sopimuksen Lukon kanssa. Kovasen ura päättyi taklauksen aiheuttamaan aivovammaan vuoden 2013 alussa.


title: Tommi Kovanen

text: 26.1.2013 Rauman Lukon runkosarjaottelussa Espoo Bluesia vastaan Bluesin Tommi Huhtala taklasi Kovasta kuolleesta kulmasta päähän, kun ottelua oli kulunut 11 sekuntia. Taklaus aiheutti vakavan aivovamman ja Kovasen uran päättymisen. Huhtala ajettiin ulos ottelusta, mutta hänelle ei tuomittu pelikieltoa.


title: Tommi Kovanen

text: Kovasella diagnosoitiin ottelun jälkeen kylkiluun murtuma, aivotärähdys sekä tärähtänyt leuka. Neljä päivää ottelun jälkeen Kovasen leuan todettiin murtuneen, ja noin kuukausi taklauksesta Kovasen todettiin saaneen aivovamman, joka oli tehnyt hänestä työkyvyttömän jääkiekkoilijan työhönsä.


title: Tommi Kovanen

text: Taklauksen aiheuttama aivovamma muutti Kovasen persoonaa ja käyttäytymistä, heikensi toimintakykyä ja aiheutti hänelle muun muassa tunteiden vaihtelua, ärtyisyyttä ja raivokohtauksia, prosessoinnin hidastumista, organisointikyvyn heikkenemistä, impulsiivisuutta, unohtelua ja muistin heikkoutta, nopeaa kuormittumista, väsymystä, keskittymis- ja tarkkaavaisuusvaikeuksia, vaikeuksia lukea ja voimakkaita migreenikohtauksia. Fyysinen ja henkinen rasitus aiheuttivat hänelle voimakkaita oireita. Hänestä tuli myös poissaoleva, eristäytynyt ja välinpitämätön muuta maailmaa kohtaan, ja myöhemmin hänen tunteensa katosivat. Kovanen kuvasi itse persoonansa muuttuneen kuin aiemman vastakohdaksi. Hänen aivovammansa on paranematon, mutta sen oireet ovat ajan myötä yksilöllisesti muuttuvia. Lokakuussa 2013 Kovanen todettiin pysyvästi työkyvyttömäksi jääkiekkoilijan työhön.


title: Tommi Kovanen

text: Elokuussa 2014 pelattin Kovasen jäähyväisottelu, joka oli syntynyt Raumam Boja -kannattajayhteisön aloitteesta. The Game for Life -nimisessä ottelussa kerättiin rahaa joustokaukalon hankkimiseen Mikkeliin. Kovasen kokoama Tommim Boja -joukkue kohtasi Mikkelissä pelatussa hyväntekeväisyysottelussa Rauman Lukon, ja Kovanen oli itse mukana joukkueessaan.


title: Tommi Kovanen

text: Noin kuukausi ottelun jälkeen Kovanen yritti itsemurhaa. Sen jälkeen hänet otettiin avohoitoon ja siirrettiin myöhemmin Moision mielisairaalaan, josta Kovanen kotiutettiin noin neljän viikon hoidon jälkeen. Omasta mielestään Kovanen ymmärsi ja hyväksyi aivovammansa vasta Moisiossa ollessaan, ja hänen elämänhalunsa alkoi palata. Kovanen on sittemmin kuntouttanut itseään, ja hän on esimerkiksi saanut viitteitä tunteiden mahdollisesta palaamisesta.


title: Tommi Kovanen

text: Syksyllä 1996 KalPan ja JYP:n välisessä harjoitusottelussa JYP:n riveissä pelannut ruotsalaishyökkääjä Thomas Sjögren menetti malttinsa ja hyökkäsi Kovasen kimppuun teloen tämän mailallaan sairaalakuntoon. Asiasta nousi valtakunnallinen kohu ja poliisitutkinta. Kovanen myös uhkasi Sjögreniä ja tämän työnantajaa siviilikanteella. Asia sovittiin kuitenkin kulisseissa, eikä oikeusjuttua tullut. Sjögren ja JYP maksoivat Kovaselle 25 000 markkaa kipukorvausta ja 11 000 markkaa oikeudenkäyntikuluina.


title: Tommi Kovanen

text: Lokakuussa 2006 Kovanen yllättäen ilmoitti lähtevänsä JYP:n riveistä kesken voimassa olleen sopimuksensa. Edellisen kauden päätteeksi Kovanen oli pelannut Sveitsissä A-liigan karsintasarjassa Gotteronin riveissä ja olisi halunnut jatkaa siellä myös kaudella 2006–2007. Marraskuussa samana vuonna julkaistiin Kovasen esisopimus Ruotsin Elitserienin MoDo:n kanssa. JYP kuitenkin kieltäytyi antamasta Kovaselle siirtolupaa, joten esisopimus kaatui. Tammikuussa 2007 HIFK ilmoitti tehneensä sopimuksen Kovasen kanssa. HIFK:n toimitusjohtaja Pentti Matikainen ja JYP:n toimitusjohtaja Jukka Seppänen olivat neuvotelleet molempia osapuolia tyydyttävän kompromissin Kovasen sopimuksen purun hinnasta, vaikka epävirallisen herrasmiessopimuksen mukaan yksikään liigaseura ei olisi tarjonnut Kovaselle sopimusta.


title: Tommi Kovanen

text: Kovasen elämästä kertova, Kovasen ja Jenny Rostainin kirjoittama ja Bazar-kustantamon julkaisema 240-sivuinen kirja Kuolemanlaakso (ISBN 9789522794482) ilmestyi syksyllä 2017. Kirja käsittelee ennen kaikkea Kovasen saamaa aivovammaa ja hänen elämäänsä vamman jälkeen.


title: Tommi Kovanen

text: Kovanen on eronnut, ja hänellä on vuonna 2013 syntynyt poika.


title: Kansojen uskonnot ennen ja nyt

text: Kansojen uskonnot ennen ja nyt () on vuonna 1957 ilmestynyt Helmer Ringgrenin ja Åke von Strömin kirja uskonnoista. Kirjasta on julkaistu useita painoksia. Ainoa suomennos on vuodelta 1961. Käännös on teologisen tiedekunnan apulaisprofessori Olavi Castrénin.


title: Kansojen uskonnot ennen ja nyt

text: Erkki Hartikainen on arvostellut käännöstä mielivaltaisesta typistämisestä ja muokkaamisesta. Castrén sanoo jättäneensä pois totemismin ja kristittyjen ehtoollisen vertailun, koska hän ei pidä näiden riittien välistä yhteyttä totena.


title: Luettelo Ranskan pääministereistä

text: Tässä luettelossa on lueteltu kaikki Ranskan hallituksen johtajat vuodesta 1589 alkaen. Nimike Ranskan pääministeri on muodollisesti ollut käytössä vasta viidennen tasavallan perustamisesta eli vuodesta 1958 alkaen.


title: Luettelo Ranskan pääministereistä

text: Vuodesta 1870 on Ranskassa on ollut vuoteen 2013 mennessä 142 hallituksen johtajaa. Mikäli otetaan huomioon myös toinen keisarikunnan, toisen tasavallan, heinäkuun monarkian ja restauraatio, on Ranskassa ollut vajaan kahdensadan vuoden aikana vuoteen 2013 176 hallituksen johtajaa.


title: Luettelo Ranskan pääministereistä

text: Ancien régimen aikana ei tunnettu virallista titteliä hallituksen johtajalle. Osa kuninkaan neuvonantajista voidaan kuitenkin nimetä "de facto" hallituksen johtajiksi.


title: Luettelo Ranskan pääministereistä

text: Vuosina 1792–1815 ei tunnettu hallituksen johtajan virkaa


title: Luettelo Ranskan pääministereistä

text: Kuten heinäkuun 10. päivän 1940 perustuslaissa sanottiin, marsalkka Pétain oli "ministerineuvoston presidentti". Hallituksen johtajilla oli Vichyn hallituksen aikoihin titteli "ministerineuvoston varapresidentti" 18. huhtikuuta 1942 asti, jolloin uudella perustuslailla perustettiin "hallituksen johtajan" virka.


title: Peitsen sankarit

text: Peitsen sankarit on Margaret Weisin ja Tracy Hickmanin luomassa Dragonlance -kirjasarjassa esiintyvä fiktiivinen sankarijoukko, joka seikkailee pääosassa Kronikat -trilogiassa ("Syyshämärän Lohikäärmeet", "Talviyön Lohikäärmeet" ja "Kevätaamun Lohikäärmeet"). He ovat kymmenen erilaista ja erirotuista sankaria, jotka ansaitsivat nimityksensä "Peitsen sankarit" Peitsen sodan aikana tehdyistä urotöistä. Myös sodan jälkeen eloon jääneet sankarit vaikuttavat suuresti Krynnin tapahtumiin.


title: Peitsen sankarit

text: Peitsen sankarit seikkailevat myös "Syyshämärän lohikäärmeet" -kirjan pohjalta tehdyssä animaatioelokuvassa "".


title: Peitsen sankarit

text: Artikkeli saattaa sisältää juonipaljastuksia.


title: Peitsen sankarit

text: Joentuuli, alkuperäiseltä nimeltään "Riverwind" on tasankojen barbaari. Hän tutustuu vaimonsa Kuunkullan kanssa Sturm Kirkaskalpaan sekä hänen ystäviinsä. Hän on ylpeä ja luotettava, sekä urhea soturi.


title: Peitsen sankarit

text: Kokonimeltään Lauralanthalasa Kanan on haltiaprinsessa, Qualinestin Auringonpuhujan tytär. Hän lähtee kotoaan salaa rakastettunsa Tanis Puolhaltian perään, minkä seurauksena hän osallistuu Peitsen sotaan ja taistelee muiden rinnalla pahuutta vastaan. Palanthalasin taistelussa hän taisteli Kultaisena Kenraalina lohikäärmeen selässä.


title: Peitsen sankarit

text: Sturm Kirkaskalpa, englanniksi "Sturm Brightblade", on Laaksossa kasvanut Solamnian ritari. Hän kuolee Peitsen sodan aikana taistelussa.


title: Peitsen sankarit

text: Kuunkulta, "Goldmoon", on tasankojen barbaariprinsessa, päälliköntytär. Hän saa juuri ennen Peitsen sodan puhkeamista käsiinsä Sinisen Kristallisauvan, jolla on parantavia voimia, ja jota paha jumalatar Takhisiskin etsii. Sodan aikana Kuunkullasta tulee parannuksen jumalattaren Mishakalin vihitty.


title: Peitsen sankarit

text: Caramon on suurikokoinen ja erittäin vahva soturi. Hän on kotoisin Laaksosta ja on lapsesta asti ollut Sturm Kirkaskalvan ystävä. Ennen Peitsen sotaa hän toimi kaksosveljensä kanssa palkkasoturina, mistä kerrotaan Margaret Weisin ja Don Perrinin "Soturiveljet" -romaanissa. Sodan jälkeen hän menee naimisiin Tika Waylanin kanssa.


title: Peitsen sankarit

text: Raistlin on sankareista ainoa velho, ja hän on kaikessa kaksosveljensä vastakohta. Hän on ruumillisesti erittäin heikko, mutta todella mahtava magiassa. Muut sankarit eivät aina luota häneen tai pidä hänestä, mutta hänen tietonsa, taitonsa ja älynsä ovat usein osoittautuneet korvaamattomiksi vaarallisina hetkinä.


title: Peitsen sankarit

text: Tanis, "Tanthalas" tai "Tanis Half-Elven" on kahden maan kansalainen, Qualinostissa syntynyt ja Abanasiniassa kaupankäyntiä harjoittanut puoli-haltia. Hän on hyvä johtaja ja kaikki Peitsen sankareista luottavat häneen ja seuraavat hänen käskyjään. Sodan jälkeen hän menee naimisiin Lauranan kanssa.


title: Peitsen sankarit

text: Tasslehoff, alkuperäiseltä nimeltään Tasslehoff Burrfoot, on rodultaan kentti ja puhelias, mutta korvaamaton Peitsen sankarien jäsen. Tasslehoffia pidetään nokkelana ja puheliaisuutensa sekä suorasanaisuutensa vuoksi usein ärsyttävänä. Hän päätti ryhtyä aikoinaan kääpiö Flint Tulivasaran ystäväksi ja siitä lähtien on asunut hänen luonaan. Hän myös alun perin tutustutti Majeren veljekset ja Kirkaskalvan Flintiin ja Tanisiin.


title: Peitsen sankarit

text: Flint Tulivasara, tai "Flint Fireforge", on kääpiö, seppä ja taitava kirveen käyttäjä. Hän on jääräpäinen ja murjottamiseen taipuvainen, mutta myös välittävä ystävä. Hän kuolee vanhuuteen Peitsen sodan aikana ja itse hyvyyden jumala Paladine tulee hakemaan hänet.


title: Peitsen sankarit

text: Tika on tarjoilijatyttö, ja myöhemmin majatalonpitäjä Laaksosta. Hän joutuu sodan aikana vangiksi, ja vapauduttuaan sieltä päättää tulla soturiksi ja lähteä ystäviensä mukaan sotaan. Hän taistelee tulisesti ja urheasti kokemuksen puutteesta huolimatta. Sodan jälkeen hänestä tulee Caramonin vaimo ja viiden lapsen äiti.


title: KiiltoClean

text: KiiltoClean Oy on vuonna 2003 perustettu suomalainen kemian teollisuuden yritys, joka valmistaa ja markkinoi pesu-, puhdistus- ja hoitoaineita, hygieniatuotteita ja teollisuuskemikaaleja. Sillä on tuotantolaitokset Turussa, Hankasalmella sekä Venäjällä Sertolovossa. KiiltoClean kuuluu suomalaiseen Kiilto Family -konserniin, ja sen taustalla on pitkä perheyrittäjyyshistoria.


title: KiiltoClean

text: Kiilto Family -konsernin historia alkaa vuodesta 1919, jolloin Tampereen Pispalassa perustetiin Teknokemiallinen Tehdas O/Y Santalahti. Aluksi valmistettiin rohdoskaupoille kosmeettisia aineita, kenkätehtaille maaleja, kiillokkeita, vahoja ja liimoja sekä huonekalukaupoille spriilakkoja ja kiilloketta -pulituuria. Vuonna 1924 yhtiön nimi muutettiin Kiilto Oy:ksi. Yhtiö on koko toimintansa ajan ollut saman suvun, Soljan perheen, omistuksessa.


title: KiiltoClean

text: Kiillossa tehtiin 1960-luvulla strateginen päätös keskittyä liimatuotantoon. Vuonna 1983 pintojen puhdistus- ja hoitoaineet tulivat mukaan tuotevalikoimaan, kun Aaltosen Tehtaat Oy / Sarvikselta ostettiin kemiantuotanto liima-, valimohartsi- ja Sarena -siivousainelinjoineen. Kiiltoon perustettiin pudistus- ja hoitoaineille oma myyntiorganisaatio, ja käynnistettiin uusien tuotteiden tuotekehitystoiminta.


title: KiiltoClean

text: KiiltoClean Oy perustettiin vuoden 2003 alussa, kun emoyhtiö Kiilto yhdisti edellisenä vuonna ostamansa omaan puhdistus- ja hoitoaineliiketoimintaansa. Primator Oy oli toiminut puhdistustoimialalla vuodesta 1963 valmistaen ammattisiivoukseen Wetrok-puhdistus- ja -hoitoaineita sekä markkinoiden Wetrok-siivouskoneita ja -välineitä. Kaupan keskeisenä tavoitteena oli synnyttää puhtaustoimialalle täysin suomalaisiin olosuhteisiin ja kiinteistönpitoon erikoitunut yritys. Tässä tarkoituksessa Kiilto Oy päätti keskittää koko puhdistus- ja hoitoaineliiketoimintansa perustettavaan uuteen yhtiöön KiiltoClean Oy:öön, joka aloitti toimintansa 2.1.2003. Samalla puhdistus- ja hoitoaineiden valmistus siirrettiin Lempäälästä Hankasalmelle.


title: KiiltoClean

text: Lokakuussa 2010 KiiltoClean osti CapMan Oyj:ltä Farmos Oy:n koko osakekannan, ja seuraavan talven aikana Farmoksen toiminnot yhdistettiin KiiltoCleaniin.


title: Falck (suku)

text: Falck on suomalainen aatelinen suku joka luultavasti on alun perin lähtöisin Savonlinnan läänistä. Aatelisen Falck-suvun tähän asti vanhin tunnettu esi-isä on ollut Kymenkartanon läänin manttaalikommissaari Petter Falck, joka toimi tuossa virassa vuosina 1737–1751. Hänen puolisonsa oli Kristina Florin ja pariskunnalla oli kahdeksan lasta.


title: Yhdysvaltain laivastoministeri

text: Yhdysvaltain laivastoministeri (Secretary of the Navy, SECNAV) on Yhdysvaltain puolustusministerin alaisuudessa toimivan laivastoministeriön korkein siviilivirkamies. Ministerin virka vaatii presidentin nimityksen ja senaatin hyväksynnän.


title: Yhdysvaltain laivastoministeri

text: Laivastoministeriön hallintaan kuuluvat laivasto ja merijalkaväki. Ministeri vastaa presidentin asettamien turvallisuuspoliittisten tavoitteiden toteuttamisesta, laivaston laivojen rakentamisesta, varustamisesta ja korjaamisesta.


title: Yhdysvaltain laivastoministeri

text: Yhdysvaltain ensimmäinen laivastoministeri oli Benjamin Stoddert (1798-1801). 3. elokuuta 2017 lähtien laivastoministerinä on toiminut Richard V. Spencer.


title: Kasvukeskus

text:
Kasvukeskus määritellään usein kaupungiksi tai muuksi keskukseksi, jossa
väkiluku ja työpaikkojen määrä kasvavat.


title: Kasvukeskus

text: Suomessa merkittävimpiä kasvukeskuksia ovat Helsingin, Tampereen, Turun, Oulun, Kuopion ja Jyväskylän seudut, joille asutuksen ennustetaan keskittyvän entistä voimakkaammin. Uudenmaan maakunnassa asuu n. 1,5 miljoonaa asukasta, eli noin neljäsosa koko Suomen väestöstä. Näiden lisäksi myös Seinäjoen, Vaasan, Lahden ja Joensuun alueilla on vetovoimaa.


title: Pussipedot (heimo)

text: Pussipedot eli pienpussipedot ("Dasyuridae") on pussipetojen lahkoon ("Dasyuromorphia") kuuluva nisäkäsheimo, johon kuuluvat muun muassa pussihiiret, pussilumikot, pussikärpät, pussinäädät ja pussiahma. Heimon edustajat elävät Australiassa ja Uudessa-Guineassa. Pienin pussipeto on "Ningaui timealeyi" (2–9,4 g) ja suurin pussiahma (6–8 kg).


title: Pussipedot (heimo)

text: Pussipetojen heimo sisältää 2 alaheimoa, 4 tribusta ja 20 sukua, joissa on kaikkiaan 69 lajia:


title: Aalten

text: Aalten on kunta Alankomaissa, Gelderlandin provinssissa. Asukkaita kunnassa on 27 542 (30.11.2009) ja väestötiheys on 285 as./km². Kunnan pinta-ala on 97,09 neliökilometriä, josta vettä on 0,52 km². Aaltenin pormestarina toimii Bert Berghoef.


title: Aalten

text: Aaltenin naapurikunnat ovat Oost Gelre pohjoisessa, Winterswijk koillisessa, Bocholt (osa Saksaa) etelässä ja Oude IJsselstreek lännessä. Alankomaiden pääkaupunkiin Amsterdamiin on Aaltenista alle kahden tunnin ajomatka.


title: Aalten

text: Aaltenin historia alkaa 700-luvun puolivälissä, kun frankkien kuningas Kaarle Suuri hallitsi aluetta, jolla Aalten sijaitsi. Alueen kaikkien yhteisöjen tuli luovuttaa paikka tulevalla kirkolle. Aaltenin ensimmäinen kirkko rakennettiin paikalle, joka nykyisin tunnetaan nimellä ”Pol”.


title: Aalten

text: Ensimmäinen maininta Dinxperlosta on vuodelta 1260. Luultavasti jo ennen tätä vuotta nykyisen Dinxperlon itäosassa oli ollut asutusta. Dinxperlo kuului Lohnin jaarlille () 1000-luvulla, ja 1300-luvulla siitä tuli osa Bredevoortia. Toisen maailmansota raunioitti Dinxperlon. Vuoden 2005 alussa Dinxperlon kunta liittyi Aalteniin.


title: Aalten

text: Aaltenin kunnan asutuskeskukset () ja niiden väkiluvut 1. tammikuuta 2010:


title: Talousneuvos

text: Talousneuvos on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko .


title: Talousneuvos

text: Ensimmäisen kerran talousneuvoksen arvonimi myönnettiin vuonna 1931 tehtailija Tuomas Pohjanpalolle. Vuosien 1918–2013 aikana talousneuvoksen arvonimi on myönnetty 1 788 henkilölle  , ja se on tasavallan presidentin myöntämistä arvonimistä yleisin.


title: Talousneuvos

text: Talousneuvoksiksi Suomessa on nimitetty pääasiassa alueellisia talousvaikuttajia, pienten- tai keskisuurten yritysten yrittäjä-omistajia.


title: Leveäotsapäästäiskenguru

text: Leveäotsapäästäiskenguru ("Potorous platyops") on sukupuuttoon kuollut rottakenguruiden heimoon kuulunut laji, josta tavattiin viimeinen edustaja vuonna 1875. Lajia tavattiin Länsi- ja Etelä-Australiassa.


title: Lahden lasitehdas

text: Lahden Lasitehdas Oy, myöhemmin Pilkington Lahden Lasitehdas Oy, on 1923 perustettu ja vielä toistaiseksi Pilkington-yhtymän tytäryhtiönä toimiva alun perin Torsten Kindbergin perustama suomalainen lasitehdas, joka valmistaa tasolasia ikkunateollisuuden raaka-aineeksi. Tehdas sijaitsee Okeroisissa. Vuonna 2011 yrityksessä työskenteli noin 30 henkilöä.


title: Lahden lasitehdas

text: Pilkington sulki tehtaan ja tuotanto päättyi toukokuun 2012 lopussa. Se oli viimeinen tasolasia valmistava yritys Suomessa. Emoyhtiö NSG perustelee päätöstä konserninlaajuisilla yritysjärjestelyillä ja myös markkinatilanteella. Tehdas oli suljettuna jo vuonna 2009 ja pelkästään välitti muualta tullutta lasia kevääseen 2011 saakka, jolloin tuotantoa suunniteltiin käynnistettäväksi uudestaan vuodenvaihteessa 2011-2012, ja kunnostyöt aloitettiin.


title: Lahden lasitehdas

text: Pilkingtonilla on Suomessa muita tehtaita ja niissä työntekijöitä 1100.


title: Lahden lasitehdas

text: Albert ja Torsten Kindbergillä oli Espoossa Espoon lasitehdas, mutta se paloi vuonna 1922, ja he siirtyivät Lahteen Lahden Saha Oy:n vanhaan selluloosatehtaaseen. Tuotanto alkoi 1923.


title: Lahden lasitehdas

text: Okeroisten tehdas vihittiin 1969. Silloin veto tehtiin pystysyynnassa, mutta vaakavetoon eli float-menetelmään siirryttiin 1987. Pilkington osti puolet tehtaan osakkeista 1977, valtiolta sen osuuden 1988 ja loput 1994, jolloin se omisti koko tehtaan. Japanilainen Nippon Sheet Glass osti Pilkingtonin 2006. Konserni toimii 29 maassa ja työntekijöitä on 28 500.


title: Lahden lasitehdas

text: Yrityksen tytäryhtiö oli Oy Autolasi, joka valmisti autojen tuulilaseja ja suoralaminoitua lasia. Se siirtyi yhdessä emoyhtiön kanssa Pilkingtonille.


title: Jesus Christ Superstar (rockooppera)

text: Jesus Christ Superstar on Andrew Lloyd Webberin säveltämä ja Tim Ricen sanoittama rockooppera. Se kuvaa Jeesuksen ja Juudas Iskariotin keskinäistä suhdetta ja Jeesuksen elämän viimeistä viikkoa päättyen ristiinnaulitsemiseen. Ensimmäiseksi rockooppera julkaistiin albumina vuonna 1970, ensimmäinen lavaesitys sai ensi-iltansa 1971 ja Norman Jewisonin ohjaama elokuvaversio julkaistiin 1973.


title: Sojuz TM-13

text: Sojuz TM-13 oli Neuvostoliiton 13. miehitetty avaruuslento Mir-avaruusasemalle. Laukaisu tapahtui 2. lokakuuta 1991 ja paluu maahan 25. maaliskuuta 1992.


title: Sojuz TM-13

text: Laukaistiin avaruuteen:


title: Sojuz TM-13

text: Laskeutui tällä aluksella:


title: Kal Penn

text: Kal Penn (oik. Kalpen Suresh Modi, s. 23. huhtikuuta 1977 Montclair, New Jersey, Yhdysvallat) on yhdysvaltalainen näyttelijä ja tuottaja.


title: Kal Penn

text: Penn on näytellyt muun muassa tohtori Lawrence Kutnerin roolia televisiosarja "Housessa" ja Kumarin roolia kolmessa Harold & Kumar -komediaelokuvassa. Hän jätti roolinsa "Housessa" siirtyessään Valkoisen talon PR-asioiden apulaisjohtajaksi. Hän on toiminut tehtävässä vuodesta 2009. Vuonna 2010 hän jätti tehtävän väliaikaisesti osallistuakseen kolmannen Harold & Kumar -elokuvan kuvauksiin. Hän on myös näytellyt hittisarjassa "Ensisilmäyksellä".


title: Sojuz TM-12

text: Sojuz TM-12 oli Neuvostoliiton 12. avaruuslento Mir-avaruusasemalle. Avaruusalus laukaistiin 18. toukokuuta 1991 Baikonurista. Se laskeutui 10. lokakuuta 1991.


title: Sojuz TM-12

text: Laukaistiin


title: Sojuz TM-12

text: Laskeutuivat


title: Nastolan kotiseutumuseo

text: Nastolan kotiseutumuseo on Nastolassa sijaitseva museo, joka koostuu makasiinirakennuksesta ja Kopoon talosta. Kotiseutumuseo on perustettu vuonna 1958 lääninarkkitehti Hannu K. Vainion tekemän aloitteen perusteella. Kopoon talo oli purettavaksi tuomittu vanha maatilan päärakennus, jonka ruuhijärveläinen maanviljelijä Lassi Kunnas luovutti kotiseutumuseotarkoitukseen Nastolan kunnalle.


title: Eijsden

text: Eijsden () oli kunta Limburgin provinssissa Alankomaissa. Asukkaita kunnassa oli 11 427 vuoden 2008 lopulla ja väestötiheys on 578 as./km². Kunnan pinta-ala oli 20,76 neliökilometriä, josta vettä oli 1 km². Kunnan keskuspaikkakunta oli samanniminen kuin kuntakin.


title: Eijsden

text: Eijsdenin naapurikunnat olivat Maastricht pohjoisessa, Margraten idässä, Voeren etelässä ja Wezet lännessä. Kaksi viimeisenä mainittua kuuluvat Belgiaan.


title: Eijsden

text: Eijsdenin kylä sijaitsee Maasjoen itärannalla. Kunnan läpi kulki rautatie ja A2-moottoritie Maastrichtistä Belgian Liègeen.


title: Eijsden

text: Eijsden ja naapurikunta Margraten yhdistyivät Eijsden-Margrateniksi vuoden 2011 alussa.


title: Eijsden

text: Eijsdenin asutuskeskukset ja niiden väkiluvut vuonna 2005:


title: Andøy

text:
Andøy on Norjan kunta Nordlandin läänissä. Kunta kattaa koko Andøyan saaren ja osan Hinnøyan saaresta. Se on Nordlandin läänin ja Vesterålenin seutukunnan pohjoisin kunta ja sen rajanaapureita ovat etelässä Hinnøyalla Sortland, Gavlfjordenin takana lounaassa Øksnes sekä idässä Andfjordenin takana Torsken, Tranøy, Bjarkøy sekä Harstad.
Kunta tunnetaan sidoksistaan ilmailuun ja Andøyan lentoasemalla sijaitsee ilmavoimien 333. eskadroona. Lisäksi saarella on Andøyan rakettikoealue, jolta ammutaan avaruusraketteja ja joka on merkittävä kansainvälisen polaarisen atmosfäärin ja revontulien tutkimuksen yhteistyökeskus. Kalastus on keskeinen elinkeino ja kuntakeskus Andenes onkin eräs Norjan suurimpia kalastussatamia. Viime vuosina kunta on satsannut myös matkailuun ja valaiden tarkkailusafarit ovat eräs suosituimpia matkailukohteita.


title: Andøy

text: Andøyn kunnan nimi oli "Dverberg" vuoteen 1924 saakka, jolloin se jaettiin Andenesin, Dverbergin ja Bjørnskinnin kuntiin. Vuonna 1964 nämä kolme kuntaa yhdistyivät jälleen ja kunnan nimeksi tuli Andøy.


title: Mats-Eric Nilsson

text: Mats-Eric Nilsson (s. 1955 Tukholma, Ruotsi) on ruotsalainen toimittaja ja kirjailija. Hän on sanomalehti "Svenska Dagbladetin" toimituspäällikkö, ja aloitti lehden palveluksessa uutispäällikkönä vuonna 1989. Aiemmin hän on työskennellyt muun muassa "Ludvika Tidning" ja "Borlänge Tidning" -lehdissä. Nilsson asuu Tukholman Södermalmilla ja on neljän lapsen isä.


title: Lohi-veneet

text: Lohi-veneet on suomalaisen Salmone Oy:n tavaramerkki, jonka alla yritys valmistaa soutu- ja moottoriveneitä Etelä-Savossa Mäntyharjulla. Tällä hetkellä yrityksen mallisto koostuu 20 erilaisesta veneestä. Lohi-veneitä on valmistettu vuodesta 1968 lähtien. VTT on sertifioinut kaikki Lohi-veneiden myyntimallit.


title: Lohi-veneet

text: Lohi merkkisiä veneitä valmisti aiemmin 1968-1991 Lohi Oy Sysmässä.


title: Lohi-veneet

text: Lohi-nimellä on valmistettu useita erilaisia soutu- moottori- ja purjeveneitä:


title: S/S Kouta

text: S/S "Kouta" on suomalainen höyrylaiva joka on rakennettu vuonna 1920. Alus rakennettiin A. Ahlström Oy:n telakalla Varkaudessa, josta se kuljettiin junarahtina osina Kajaaniin. Kajaanissa laiva koottiin ja laskettiin vesille nimellä "Vuokatti II". Vesille laskun jälkeen alus toimi matkustajaliikenteessä Kajaanin ja Sotkamon välillä Sotkamon Reitin Liikenneosuuskunnan omistuksessa. Reitillään alus saattoi kuljettaa jopa yli sata matkustajaa kerralla. Matkustajaliikenteessä aluksen miehistöön kuului kapteeni, kaksi lämmittäjää sekä neljä kansimiestä. Alus oli paikallisten asukkaiden keskuudessa aluksi suosittu, mutta 1930-luvun puolivälissä lisääntynyt autoliikenne teki sen liikennöinnin kannattamattomaksi. Osuuskunta lopetti kannattamattoman liikennöinnin ja myi aluksen Oulujoen uittoyhdistykselle vuonna 1936.


title: S/S Kouta

text: Oulujoen uittoyhdistys siirsi aluksen Oulujoelle ja nimesi sen "Koudaksi". Uusi omistaja asensi "Koutaan" ankkuripelin ja muunsi aluksen varppaajaksi. Uittoyhdistyksen alaisuudessa "Kouta" varppasi tukkeja vuoteen 1967 asti, jolloin sen ammattiliikenne päättyi.


title: S/S Kouta

text: Ammattiliikenteen päätyttyä "Kouta" seisoi käyttämättömänä yhdeksän vuotta ja siirtyi sitten yksityisomistukseen. Uudet omistajat Matti Kuorikoski ja Allan Sointamo kunnostivat aluksen alkuperäiseen matkustaja-alustyyliin ja katsastivat sen matkustajaliikenteeseen. Kainuun kulttuurirahasto on palkinnut Kuorikosken ja Sointamon höyrylaivaperinteen säilyttämisestä Kainuussa.


title: S/S Kouta

text: Nykyisin "Kouta" höyryää Oulujärvellä ja se voi kuljettaa kerralla 60 matkustajaa. Alus vaihtoi omistajaa viimeksi 2010–2011, jolloin laiva siirtyi uuden Oulujärven Laiva-Osakeyhtiön omistukseen. Alus liikennöi Oulujärvellä tilauksesta ja muutamia yleisöristeilyjä kesäisin.


title: S/S Kouta

text: Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.


title: Ballangen

text: Ballangen eli Palanki (, joista edellinen paikallinen murrenimitys) on Norjan kunta Nordlandin läänissä Ofotenin seutukunnassa. Sen rajanaapureita ovat idässä Narvik, kaakossa Ruotsi ja pohjoisessa Ofotvuonon takana Tjeldsund ja Evenes. Etelässä kunta rajoittuu Tysfjordiin. Tammikuussa 2013 tehdyn väestönlaskennan mukaan Ballangenin kunnassa oli 2 599 asukasta.


title: Ballangen

text: Ballangen on tunnettu kaivoskunta. Alueella oli Pohjois-Norjan ensimmäistä kaivostoimintaa jo 1600-luvulla. Vuonna 1988 Nikkel & Olivin A/S aloitti noriitin kaivamisen, josta jalostetaan nikkeliä, kuparia, oliviinia sekä rakennuskiveä.


title: Noomi Rapace

text: Noomi Rapace (o.s. "Norén", s. 28. joulukuuta 1979 Hudiksvall, Ruotsi) on ruotsalainen näyttelijä.


title: Noomi Rapace

text: Ruotsalaisen näyttelijän Nina Norénin (Kristina Norén, s. 1954) ja espanjalaisen flamencolaulajan ja näyttelijän Rogelio Duránin (1953–2006) tytär Noomi syntyi 1979. Ensimmäiset vuotensa Noomi Rapace kasvoi Järnassa, Ruotsissa. Viisivuotiaana hän muutti äitinsä ja islantilaisen isäpuolensa Hrafnkell Karlssonin kanssa Islantiin. Islanti onkin Noomin toinen äidinkieli. Myöhemmin perhe muutti takaisin Ruotsiin, Skåneen.


title: Noomi Rapace

text: Seitsemänvuotiaana hän sai statistiroolin Hrafn Gunnlaugssonin elokuvassa "Korpens skugga" ja päätti silloin ryhtyä näyttelijäksi.


title: Noomi Rapace

text: Noomi Rapace opiskeli Skara Skolscenissa 1998–1999. Opintojensa jälkeen hän on ollut kiinnitettynä Teater Plazaan 2000–2001, Orionteaterniin 2001, Teater Galeaseniin 2002, Tukholman kaupunginteatteriin 2003 ja samanaikaisesti myös Kuninkaalliseen draamateatteriin. Televisiossa hänet nähtiin ensimmäistä kertaa vuonna 1996 televisiosarjassa "Tre kronor" Lucinda Gonzalesin roolissa.


title: Noomi Rapace

text: Rapace teki kansainvälisen läpimurtonsa elokuvassa "Miehet jotka vihaavat naisia". Hän esittää pääosaa elokuvassa "Sovinto" (), jonka Pernilla August ohjasi Susanna Alakosken teoksen "Sikalat" pohjalta. Elokuva sai ensi-iltansa Ruotsissa syksyllä 2010 ja Suomessa maaliskuussa 2011. Vuonna 2012 hänet nähtiin pääosassa Ridley Scottin ohjaamassa tieteiselokuvassa "Prometheus".


title: Noomi Rapace

text: Noomi Rapace oli naimisissa näyttelijä Ola Rapacen kanssa, mutta avioliitto päättyi eroon vuonna 2011. Heillä on yksi yhteinen poika. Sukunimi Rapace, jonka Noomi ja Ola yhdessä valitsivat, tarkoittaa ranskaksi ja italiaksi petolintua.


title: Kuortaneen keskusurheilukenttä

text: Kuortaneen keskusurheilukenttä on Kuortaneen kirkonkylässä sijaitseva yleisurheilukenttä, jossa voi lisäksi pelata jalkapalloa.


title: Kuortaneen keskusurheilukenttä

text: Kuortaneen kenttä valmistui Kuortaneen Kunnon ja Kuortaneen suojeluskunnan yhteisomistuksessa olleelle maa-alalle vuonna 1932. Kenttä siirtyi kokonaisuudessaan Kuortaneen Kunnon omistukseen 1945. Kenttälajien suorituspaikat kunnostettiin ja 300 metrin juoksurata laajennettiin kuusirataiseksi sekä päällystettiin hiilimurskalla 1950. Kentän viereen valmistui tanssilava Kukun maja 1952.


title: Kuortaneen keskusurheilukenttä

text: Kuortaneen Kunto luovutti keskusurheilukentän kunnan omistukseen 1968. Juoksurata laajennettiin 400 metrin mittaiseksi ja päällystettiin kumiasfaltilla 1971. Päällyste muuttui spurtaniksi ja keskikenttä sai nurmipinnan 1986. Samassa yhteydessä etusuoralle tuli kahdeksas juoksurata aiemman seitsemän sijaan. Vuonna 2002 kenttää peruskorjattiin. Vuonna 2015 juoksuradat laajennettiin kulkemaan kentän ympäri ja kentän pinnoitteeksi tuli mondo.


title: Kuortaneen keskusurheilukenttä

text: Kuortaneen keskusurheilukentällä järjestettiin ensimmäiset juhannuskilpailut jo vuonna 1934, ja vuodesta 1991 kilpailuilla on ollut Eliittikisojen arvo. Poikkeuksena oli vuosi 2001, jolloin Kuortaneella käytiin Proffice Nordic Challenge -sarjan osakilpailu. Eliittikisoissa on kilpaillut suomalaishuippujen lisäksi myös useita maailmantähtiä, kuten Jan Železný ja Serhi Bubka, joka hyppäsi vuoden 1994 Eliittikisoissa seivästä tasan kuusi metriä. Suomen ennätyksiä Kuortaneen Eliittikisoissa ovat parantaneet muiden muassa Jani Lehtonen seipäässä, Juha Isolehto korkeudessa sekä Juha Laukkanen ja Aki Parviainen keihäässä.


title: Kuortaneen keskusurheilukenttä

text: Kuortaneen kentällä on järjestetty myös muun muassa naisten Suomi–Viro-maaottelu 1964, 20-vuotiaiden Suomi–Ruotsi–Norja-maaottelu 1972, SM-viestit 1973 sekä useita nuorten SM-kilpailuja. Kuortaneen Kunnon lisäksi myös muut seurat ovat järjestäneet kentällä yleisurheilukilpailuja.


title: Kuortaneen keskusurheilukenttä

text: Kuortaneen Kunnon pesäpallojoukkue pelasi ottelunsa keskusurheilukentällä ennen kuin keskikenttä sai nurmipinnan 1986. Tämän jälkeen kenttää on käyttänyt saman seuran jalkapallojoukkue.


title: Kenttätutkimus

text: Kenttätutkimus on empiirisen tutkimuksen menetelmä, joka tarkoittaa luonnollisissa olosuhteissa tehtyä havaintoaineiston keräämistä esimerkiksi mittauksin, näytteitä ottamalla, tarkkailulla, tai kun tutkimusten kohteena ovat ihmiset, haastatteluilla, vuorovaikutuksella ja kyselyillä. Menetelmä on käytössä kaikilla empiirisen tutkimuksen aloilla, kuten luonnontieteissä, kulttuurintutkimuksessa, yhteiskuntatieteissä, teknisissä tieteissä ja psykologiassa.


title: Kenttätutkimus

text: Psykologian alalla se tarkoittaa tutkimusta, jossa tutkimusaineisto kerätään laajasta, usein tiettyyn väestöryhmään kuuluvasta ihmisjoukosta luonnollisissa olosuhteissa. Kenttätutkimus voidaan toteutettaa haastattelemalla tutkimuksen kannalta tärkeitä ihmisiä tai pyytämällä heitä täyttämään kyselylomakkeita. Vastausten perusteella pyritään tavallisesti kartoittamaan vastaajien mielipiteitä ja asenteita. Mielipidetiedustelun kenttätutkimus voidaan toteuttaa muun muassa ns. ovikyselyillä, joissa kierretään ovelta toiselle ja kysytään tarpeellisia kysymyksiä. Näin saadaan kyselyaineistoa, josta voidaan johtaa yleistä mielipidettä tai käyttäytymistapoja koskevia tuloksia.


title: Svensk Ungdom

text: Svensk Ungdom (SU), josta käytetään myös nimeä Rkp-nuoret, on vuonna 1943 perustettu Suomen ruotsalaisen kansanpuolueen nuorisojärjestö.


title: Svensk Ungdom

text: Svensk Ungdomilla on neljä piirijärjestöä: Helsingin, Uudenmaan, Turunmaan ja Pohjanmaan piirit. Jäseneksi voivat liittyä 14–30-vuotiaat. Järjestön korkein päättävä elin on vuosittain kokoontuva liittokokous, jonka tehtäviin kuuluu muun muassa järjestön poliittisen ohjelman hyväksyntä. Liittokokousten välillä Svensk Ungdomin päätöksenteosta vastaa liittokokouksen valitsema liittohallitus.


title: Svensk Ungdom

text: Svensk Ungdomin puheenjohtajaksi valittiin vuonna 2018 mustasaarelainen Christoffer Ingo ja varapuheenjohtajiksi porvoolainen Frida Sigfrids sekä helsinkiläinen Nicholas Kujala. Järjestön pääsihteeri on Benjamin Ellenberg. Svensk Ungdomilla on ollut historiansa aikana kaikkiaan 34 puheenjohtajaa. Heistä Pär Stenbäck, Carl Olof Tallgren ja Christoffer Taxell ovat toimineet myös RKP:n puheenjohtajana ja Stenbäck, Tallgren, Taxell, Grels Teir ja Astrid Thors ministereinä.


title: Svensk Ungdom

text: Svensk Ungdom on kansainvälisten poliittisten nuorisojärjestöjen International Federation of Liberal Youthin, Euroopan liberaalinuorten ja Pohjoismaiden Keskustanuorten jäsenjärjestö.


title: Svensk Ungdom

text: Svensk Ungdomilla on ollut vuodesta 2008 opiskelijaliitto Liberaalit Opiskelijat LSK.


title: Amstel Gold Race 2008

text: Amstel Gold Race 2008 oli järjestyksessään 43. maantiepyöräilyn Amstel Gold Race -kilpailu. Se järjestettiin 257,4 kilometrin reitillä Maastrichtista Valkenburgiin 20. huhtikuuta 2008. Damiano Cunego voitti kilpailun ohitettuaan Caubergin loppunousussa Fränk Schleckin viimeisen 200 metrin aikana, Alejandro Valverde sijoittui kolmanneksi.


title: Phillips

text: Phillips oli yhdysvaltalainen kilpa-autojen valmistaja. Talli osallistui Indianapolis 500 -kilpailuun kausilla 1954–1960, jolloin kilpailu kuului Formula 1:n MM-sarjaan, sekä 1961 ja 1962. Phillips ajoi Offenhauserin moottoreilla.


title: Phillips

text: Phillipsin parhaat sijoitukset olivat Don Freelandin 1956 ajama kolmas sija ja Don Bransonin 1960 ajama neljäs sija. Talli saavutti yhteensä 7 MM-pistettä (Formula 1 -sarjan valmistajien mestaruustaistelusta lähtien 3 MM-pistettä). Tallin muut kuljettajat olivat Bob Veith, Al Keller ja Bud Tingelstad, joista Keller ja Tingelstad ajoivat kausina 1961 ja 1962.


title: Trevis

text: Trevis oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun neljästi kausilla 1951–52, 1955 ja 1960. Tallin paras sijoitus oli Eddie Johnsonin 1960 ajama kuudes sija, josta hän sai yhden MM-pisteen. Trevis onnistui voittamaan vuoden 1961 kilpailun, mutta kyseisenä vuonna kilpailu ei enää kuulunut Formula 1:een.


title: Arthur Ponsonby

text: Arthur Augustus William Harry Ponsonby, Shulbreden 1. paroni Ponsonby (16. helmikuuta 1871 – 23. maaliskuuta 1946) oli brittiläinen poliitikko, kirjailija ja sosiaaliaktivisti.


title: Arthur Ponsonby

text: Arthur Ponsonby oli kuningatar Viktorian yksityissihteeri Sir Henry Ponsonbyn kolmas poika. Ponsonby opiskeli Etonissa ja Oxfordin Balliol Collegessa. Valmistuttuaan hän työskenteli diplomaattina muun muassa Istanbulin ja Kööpenhaminan suurlähetystöissä. Vuonna 1908 hänet valittiin Yhdistyneen kuningaskunnan parlamenttiin. Ensimmäisen maailmansodan aikana Ponsonby ei tukenut sotaan osallistumista ja osallistui Union of Democratic Control -ryhmään, joka vaati pysymistä erossa sodasta. Vuonna 1918 hän oli itsenäisenä ehdokkaana parlamenttiin, mutta hävisi. Hän liittyi Työväenpuolueeseen ja tuli valituksi uudelleen 1922.


title: Arthur Ponsonby

text: Vuonna 1928 Ponsonby kirjoitti kirjan "Falsehood in Wartime: Propaganda Lies of the First World War". Se on kuuluisa muun muassa lauseesta ”When war is declared, truth is the first casualty” (”Kun sota julistetaan, totuus on ensimmäinen uhri”), vaikka sen lausui ensimmäisenä yhdysvaltalainen senaattori Hiram Johnson.


title: Arthur Ponsonby

text: Sotien välisenä aikana Ponsonbysta tuli entistä innokkaampi rauhan kannattaja. Vuonna 1940 hän erosi Työväenpuolueesta vastalauseena sen päätökselle liittyä Winston Churchillin yhteishallitukseen. Hän kuoli 1946.


title: Miukki

text: Miukki on Tornion kaupunginosa. Karkeasti ottaen se rajoittuu pohjoisessa valtatiehen 29, idässä Röyttän satamarataan ja Putaan kaupunginosaan, etelässä Kirkkoputaanjokeen ja lännessä Tornionjokeen.


title: Miukki

text: Alueella on pääasiassa pientaloasutusta ja joitakin kerrostaloja. Yritystoimintaa on jonkin verran, muun muassa leipomo ja akkuliike, ja menneinä vuosina siellä on sijainnut merkittävät työllistäjät kuten Karjapohjola osuusteurastamo eineskeittiöineen, Kerilonin nylonlankatehdas ja Tornion Sukkatehdas. Miukissa sijaitsee myös Tornion rautatieasemaan kuuluva tavararatapiha.


title: Miukki

text: Tornion Miukissa sijaitsee eräs Suomen vanhimmista yksityisistä, psykiatriaan perehtyneistä kuntoutuskodeista, vuonna 1985 toimintansa aloittanut "Arkipäivä". Arkipäivällä on toimintaa myös Ylitorniolla.


title: Jukka Saarinen

text: Jukka Saarinen (s. 4. elokuuta 1951 Punkalaidun) on suomalainen toimittaja, sanoittaja ja kirjailija.


title: Jukka Saarinen

text: Sanoittajana Saarinen on keskittynyt suomalaiseen iskelmämusiikkiin sekä tangoihin. Hänen sanoittamiaan kappaleita ovat muun muassa ”Tule luo” (levyttänyt muun muassa Katri-Helena; kappale oli Suomen edustaja Eurovision laulukilpailussa vuonna 1993), ”Se on mahtavaa” (Matti ja Teppo), ”Minä taistelen” (Arja Koriseva), "Myrskyn maa" (Jari Sillanpää), "Yhdestoista hetki" (Jukka Hallikainen) ja ”Rannalla tuulee” (Tiina Räsänen, Niina Päivänurmi).


title: Jukka Saarinen

text: Toimittajana Saarinen on työskennellyt muun muassa Lauttakylä-lehden päätoimittajana sekä Turun Sanomien uutispäällikkönä ja lukemistoliitteiden päällikkönä.


title: Jukka Saarinen

text: Kirjailijana Saarinen on kirjoittanut riimillisiä runoja, mietelmiä, värssyjä sekä teoksen Finlanders-yhtyeestä. Saarisen runoja ja sanoituksia on myös julkaistu monissa antologioissa.


title: Jukka Saarinen

text: Saarinen työskentelee Turun Sanomien kulttuuritoimittajana.


title: Pacha Kamaq

text: Pacha Kamaq () oli jumala, jota palvottiin muinaisessa Perussa, Pachacamacin kaupungissa. Hänet tunnettiin myös nimillä Pachacamac, Pacha-Camak, Pacharurac ja Pachirisu.


title: Pacha Kamaq

text: Uskomusten mukaan Pacha Kamaq loi ensimmäisen miehen ja naisen, mutta unohti antaa heille ruokaa, ja niin mies kuoli. Nainen syytti jumalaa laiminlyönnistä, ja Pacha Kamaq teki hänet raskaaksi. Kun poika syntyi, Pacha Kamaq surmasi hänet ja kasvatti ruumiin palasista hedelmiä ja kasveja. Nainen synnytti myös toisen pojan, nimeltään Wichama, jonka onnistui päästä karkuun, jolloin raivostunut jumala tappoi naisen. Wichama kosti äitinsä murhan ajamalla Pacha Kamaqin mereen.


title: Pacha Kamaq

text: Inkat omaksuivat Pacha Kamaqin omien jumaltensa joukkoon liitettyään Pachacamacin valtakuntaansa. Inkojen mytologiassa Pacha Kamaq oli Intin ja Mama Quillan poika, Pachamaman puoliso ja Konin veli.


title: DubaiSat 1

text: DubaiSat 1 on Yhdistyneiden arabiemiirikuntien "The United Arab Emirates Institute for Advanced Science and Technology"- eli EIAST-instituutin kehittämä piensatelliitti. Satelliitti on käyttötarkoitukseltaan kaukokartoitussatelliitti, ja se painaa noin 20 kiloa.


title: DubaiSat 1

text:
Satelliitti on tehty yhteistyössä Etelä-Korean kanssa, jossa satelliitin varsinainen rakentaminen on tapahtunut Satrec Initiative -yrityksessä. Yhdysvaltalainen Viasat on rakentanut Dubaihin satelliitin maa-aseman.
Satelliitti piti laukaista huhtikuussa 2009 Dnepr-1-kantoraketilla yhdessä usean muun piensatelliitin kanssa. Laukaisu siirtyi heinäkuuhun 2009, mutta tällöin ilmeni, että DubaiSat joko otetaan pois raketin hyötykuormasta tai laukaisua lykätään.


title: Ehto

text: Ehto on oikeustieteessä oikeustoimeen liittyvä määräys, jonka mukaan ratkaistaan oikeustoimen toteuttamistapa ja toteuttaminen tulevaisuudessa tapahtuvan seikan perusteella. Kaikkiin oikeustoimiin ehtoja ei voida asettaa. Tällaisia ovat esimerkiksi avioliitto, adoptio ja vekseli.


title: Ehto

text: Lykkäävä eli suspensiivinen ehto tarkoittaa, että oikeusvaikutus alkaa ehdon täyttymishetkestä. Purkava eli resolutiivinen ehto merkitsee oikeusvaikutuksen lakkaamista ehdon täyttyessä. Teonvarainen eli potestatiivinen ehto on sellainen, että sen täyttyminen riippuu henkilön toimista tai niiden tekemättä jättämisestä. Tapahtumanvarainen eli kasuaalinen ehto täyttyy tai on täyttymättä asianosaisten tahdosta riippumatta. Epävarsinainen ehto ei perustu asianosaisten tahtoon, vaan lain säännökseen, mutta se on yhtä lailla oikeustoimen oikeusvaikutuksen edellytyksenä.


title: Ehto

text: Ehdon täyttymistä odotellessa vallitsee väliaika, jolloin ei tiedetä täyttyykö ehto vai raukeaako se. Väliaikanakin ehdollinen oikeustoimi merkitsee sitä, että ehdon täyttyessä etua saavalla henkilöllä on odotusoikeus, jota muut eivät saa loukata. Joskus tietyt ehdot ovat kiellettyjä.


title: John Kay (muusikko)

text: John Kay (oik. "Joachim Fritz Krauledat") (s. 12. huhtikuuta 1944 Tilsit, Itä-Preussi) on Saksassa syntynyt kanadalainen laulaja-kitaristi ja Steppenwolf-yhtyeen perustajajäsen ja keulakuva.


title: John Kay (muusikko)

text: Itä-Saksassa asunut Kay muutti äitinsä kanssa 4-vuotiaana Länsi-Saksaan Hannoveriin. Hänen isänsä oli kuollut toisessa maailmansodassa. Kay tutustui musiikkiin Yhdysvaltain armeijan radioasemien kautta.


title: John Kay (muusikko)

text: Kay muutti perheineen Torontoon Kanadaan vuonna 1958. John jatkoi radioasemien kuuntelua ja opetteli samalla englannin kielen. Perhe siirtyi 1963 Yhdysvaltain puolelle, ensin Buffaloon ja sieltä Kaliforniaan, jossa John aloitti musiikkiuransa folk-laulajana.


title: John Kay (muusikko)

text: Vuonna 1965 hän liittyi kanadalaiseen The Sparrows-nimiseen blues rock-yhtyeeseen laulajaksi. 1967 Kaliforniaan asettuneesta The Sparrowsista tuli Steppenwolf, joka nousi menestykseen 1960- ja 1970-luvun taitteessa hittisingleillä "Born to be Wild" ja "Magic Carpet Ride", sekä albumeilla kuten "Monster" ja "Steppenwolf Live".


title: John Kay (muusikko)

text: Steppenwolfin ollessa hajonneena 1970-luvulla Kay oli soolouralla ja julkaisi muutaman albumin. Vuodesta 1980 eteenpäin Kay on johtanut ainoana alkuperäisjäsenenä John Kay & Steppenwolf -yhtyettä.


title: John Kay (muusikko)

text: Kay kärsii silmien valoherkkyydestä, jonka takia hän käyttää aurinkolaseja. Hän on myös täydellisesti värisokea. Tästä huolimatta hän harrastaa videokuvausta. Kay asuu Tennesseessa Nashvillessa Jutta-vaimonsa kanssa.John Kay & Steppenwolf


title: Lauttakylä-lehti

text: Lauttakylä-lehti on Huittisten seudulla keskiviikkoisin ilmestyvä tilattava, puoluekannaltaan sitoutumaton paikallislehti. Sen päätoimittaja on Marja-Liisa Hakanen. Lehden toimitus sijaitsee Karpintiellä Lauttakylässä (Huittisten keskustaajama).


title: Lauttakylä-lehti

text: Lauttakylä-lehden levikki oli vuoden 2013 levikintarkastuksen mukaan 4 891 .


title: Norfolkinpussiliito-orava

text: Norfolkinpussiliito-orava ("Petaurus norfolcensis") on pussiliito-oravien heimoon kuuluva laji. Lajia esiintyy Itä-Australian valoisissa eukalyptusmetsissä, joissa se on liikkeellä pieninä ryhminä ja etsii ravinnokseen mettä, eukalyptuksen mahlaa, hyönteisiä ja ilmeisesti myös pieniä selkärankaisia.


title: Norfolkinpussiliito-orava

text: Norfolkinpussiliito-oravan ruumis on noin 20 cm pitkä ja tuuhea häntä on suunnilleen yhtä pitkä. Norfolkinpussiliito-orava kykenee liitämään noin 15 metriä.


title: Norfolkinpussiliito-orava

text: Naaraan pussissa on neljä nisää, mutta sillä on tavallisesti vain kaksi poikasta; ne viipyvät pussissa noin 10 viikkoa ja sitten vielä pari kuukautta pesäkolossa.


title: Ehtoollispakko

text: Ehtoollispakko tarkoittaa aiemmin käytössä ollutta vaatimusta käydä ehtoollisella, jotta voisi saada tiettyjä yhteiskunnallisia oikeuksia. Perustan ehtoollispakolle loi paavi Innocentius III (noin 1161–1216), joka antoi asiasta määräyksen vuonna 1215. Trenton kirkolliskokous vahvisti myöhemmin määräyksen, jonka mukaan ehtoollisella tuli käydä ainakin kerran vuodessa, ettei joutuisi pannaan ja saisi hautauksen kristillisten tapojen mukaan.


title: Ehtoollispakko

text: Uskonpuhdistajain vastustuksesta huolimatta ehtoollisella käynti oli Pohjoismaissa edellytyksenä monen toimen suorittamiseen. Sitä tarvittiin, jotta voisi solmia avioliiton, saisi kansalaisoikeudet, voisi suorittaa akateemisia tutkintoja, pääsisi virkaan, voisi todistaa oikeudessa, voisi työskennellä jossain ammatissa ja saisi harjoittaa kauppaa.


title: Ehtoollispakko

text: Suomessa avioliiton solmimiseen tarvittavasta ehtoollisella käynnistä tuli 1890-luvulla vaikea yhteiskunnallinen ongelma. Ehtoollispakko poistettiin 1910, jolloin evankelis-luterilaisen kirkon jäseniltä edellytettiin vain rippikoulun suorittamista avioliittoon kuuluttamisen ehtona. Vuonna 1917 laillistettiin siviiliavioliitot. Lopullisesti ehtoollispakko lakkasi 1979, jolloin sitä ei edellytetty enää kummeiltakaan ja lasten ehtoollinen tuli kirkkolain muutoksen myötä mahdolliseksi.


title: Vahanin kieli

text: Vahanin eli vahin kieli (vahaniksi "x̌ik zik") on Pamirin ylängöllä puhuttava iranilainen kieli.


title: Vahanin kieli

text: Kielen puhujat asuvat Tadžikistaniin kuuluvalla Vuoristo-Badahšanin autonomisen alueella (Pandžjoen yläjuoksu), Afganistanissa, Pakistanissa (itäinen Hindukuš) ja Kiinassa. Tadžikistanissa heitä arvioidaan olevan noin 20 000 henkeä, Afganistanissa 15 000–18 000, Pakistanissa 8 000 ja Kiinassa 15 000. ”Vahanin käytävän” kautta kulki idän ja lännen yhdistänyt muinainen Silkkitie. Vahanit mainitaan erillisenä kansana mm. kiinalaisissa 1.–8. vuosisadan lähteissä.


title: Vahanin kieli

text: Vahan kuuluu pamirilaisten kielten ryhmään. Se jakautuu ylä- ja alamurteeseen, joiden erot ovat melko vähäisiä.


title: Vahanin kieli

text: Kieli toimii yhteisön suullisen kanssakäymisen välineenä. Kirjakielenään puhujat käyttävät tadžikkia, daria, paštua, uiguuria ja jossain määrin myös kiinaa. 1930-luvulla Neuvostoliitossa tehtiin epäonnistunut yritys vahanin kirjakielen luomiseksi. Viime aikoina kieltä varten on laadittu kyrilliseen (Tadžikistan) ja latinalaiseen (Pakistan) kirjaimistoon perustuvat kirjoitusjärjestelmät.


title: Altaani

text: Altaani ( < , korkea) on pilarien, pylväiden tai holvikaaren kannattama rakennuksen ulkopuolinen oleskelutasanne, joka yleensä on seinätön ja katoton, mutta aina putoamiselta estävän kaiteen suojaama. Altaanin lattia on aina maanpinnan yläpuolella, tavallisesti rakennuksen toisen kerroksen korkeudella, siten että kulku takana oleviin huonetiloihin on helppoa. Ulkoportaita ei altaaniin yleensä liity, vaan kulku tapahtuu rakennuksen sisätilojen kautta. Altaani on tarkoitettu lepopaikaksi tai näköalatasanteeksi. Altaani ei tukeudu rakennuksen runkoon parvekkeen tavoin, vaan se on oman tukirakenteensa varassa. Altaani sijaitsee usein rakennuksen ulko-oven yhteydessä, jolloin kulku sisätiloihin tapahtuu altaanin tason alitse ja taso toimii oveneteiskatoksena.


title: Altaani

text: Altaani on luotu Venetsiassa, jossa sitä käytettiin pyykin kuivatuspaikkana. Rooman yksityistalojen arkkitehtuurissa altaanit yleistyivät 1500- ja 1600-luvuilla. Ruotsissa altaani-nimitys on ollut käytössä 1600-luvulta lähtien, mutta runsaammin niitä rakennettiin empiren aikana 1800-luvun alussa. Suomessa altaaneita alettiin rakentaa empiretyylisten säätyläisrakennusten myötä. Esimerkiksi 1816–1818 rakennetussa Charles Bassin suunnittelemassa Fiskarsin ruukin päärakennuksessa on altaani. Niitä rakennuttivat myös turkulaiset porvarit 1800-luvun loppupuolella myöhäisempireä edustaviin huviloihinsa Ruissaloon. Talonpoikaisrakennuksissa ei vielä tähän aikaan juurikaan jäljitelty kartanoiden altaaneja, vaan ne tulivat muotiin vasta 1920-luvulta alkaen, kun alettiin suosia puolitoistakerroksisia asuinrakennuksia.


title: Kyösti Teräs

text: Gustaf Adolf Andersson, kirjailijanimi Kyösti Teräs (17. syyskuuta 1854 Kuopio – 3. marraskuuta 1925 Pohja) oli suomalainen toimittaja ja kirjailija. Hän käytti myös nimimerkkiä "Tähystäjä".


title: Kyösti Teräs

text: Anderssonin vanhemmat olivat lukkari Henrik Andersson ja Brita Lovisa Styr. Hän kävi Kuopion lyseota 1871–1876 ja sen jälkeen opiskeli maatalousoppilaitoksessa 1878–1883.


title: Kyösti Teräs

text: Andersson keräsi kansanrunoutta ja hän oli muun muassa Oulun Ilmoituslehden päätoimittajana 1886–1893.


title: Kyösti Teräs

text:
Nimimerkillä "Kyösti Teräs":
Nimimerkillä "Tähystäjä":


title: Bartangin kieli

text: Bartangin kieli on Pamirin ylängöllä puhuttava iranilainen kieli.


title: Bartangin kieli

text: Kieli on saanut nimensä Tadžikistaniin kuuluvalla Vuoristo-Badahšanin autonomisella alueella sijaitsevasta Bartangin vuoristolaaksosta, jossa sen puhujat etupäässä asuvat. Vuonna 1954 suurin osa bartangilaisista siirrettiin Džilikuliin, mutta myöhemmin he palasivat takaisin. Osa on muuttanut Pandžiin. Väestönlaskennoissa bartangin puhujia ei ole rekisteröity. Heitä arvioidaan olevan noin 2 500 henkeä.


title: Bartangin kieli

text: Bartangi kuuluu šugnanilais-rušanilaisiin kieliin, jotka yhdessä jazguljamin kanssa muodostavat itäiranilaisten kielten pohjoispamirilaisen ryhmän. Pamirin muiden iranilaisten kielten kanssa se luetaan myös pamirilaisten kielten ryhmään.


title: Bartangin kieli

text: Kieli toimii yhteisön suullisen kanssakäymisen välineenä. Kirjakielenään puhujat käyttävät tadžikkia. Viime aikoina bartangia varten on laadittu lisämerkein täydennetty kyrillinen kirjaimisto.


title: Cassinin jako

text: Cassinin jaoksi kutsutaan n. 4 800 km leveää aukkoa Saturnuksen renkaitten välissä. Aukon aiheuttaa Mimas-kuun painovoima. Aukon löysi Jean-Dominique Cassini v. 1676, ja hänen mukaansa aukko onkin nimetty.


title: Fredrik Aalto

text: Fredrik (Reitto) Aalto (sukunimi aik. Stenfors; 10. maaliskuuta 1854 Lapin pitäjä – 6. kesäkuuta 1917 Uusikirkko Tl) oli suomalainen kansakoulunopettaja ja kirjailija.


title: Fredrik Aalto

text: Aallon nimerkillä "R. A." kirjoittama "Kolmen fennomaanin matka" oli seikkailukertomus jossa kaksi Lapissa kielitutkimusta harjoittanutta nuorta fennomaania lyö vetoa erään kiivaan ruotsalaisuuden kannattajan kanssa siitä että suomen kielellä pääsee matkustamaan maailmalla. Fennomaanit matkaavat sitten Euroopan ja Afrikan halki vain suomen kieltä käyttäen ja heidän palattuaan kotiin vedon hävinnyt ruotsalainen kääntyy fennomaaniksi eikä hänen tarvitse maksaa vetosummaa. Aalto lienee saanut idean kertomukseensa pari vuotta aiemmin 1874 suomeksi ilmestyneestä Jules Vernen seikkalukertomuksesta "Matkustus maan ympäri 80 päivässä".


title: Fredrik Aalto

text: Fredrik ja Ida Aallon tytär oli Hertta Aalto (1888–1970). Hänen runojaan on julkaistu viime vuosina Leila K. Tuomisen toimittamina.


title: Fredrik Aalto

text: Nimimerkillä R. A.:


title: Torkkujat

text: Torkkujat (Eleotridae) on ahvenkalojen lahkoon kuuluva heimo. Torkkujaheimoon kuuluu noin 35 sukua ja niihin 150 lajia, joista useimmat elävät Indopasifisella merialueella. Harvat niistä viettävät koko elämänsä merivedessä, vaan useimmat elävät murtovedessä tai makeassa vedessä, mutta monet lajit palaavat mereen kutemaan.


title: Torkkujat

text: Suurin lajeista on Kaakkois-Aasian sisävesissä elävä marmoritorkkuja ("Oxyeleostris marmorata"), joka voi kasvaa 65 cm pitkäksi. Useimmat muut lajit ovat pituudeltaan 3-20 cm.


title: Torkkujat

text: Torkkujat ovat lihansyöjiä. Ne ovat saaneet nimensä elintavoistaan: ne nöpöttävät paikoillaan lähellä pohjaa suuren osan ajastaan, ja säntäävät sitten saaliin perään lyhyitä pyrähdyksiä. Torkkujat muistuttavat tokkoja sekä ruumiinrakenteeltaan että käytöstavoiltaan, mutta niillä ei ole samanlaista imukuppimaista vatsauloketta kuin tokoilla.


title: Luettelo vähintään 30 maalia yhdellä NHL-kaudella tehneistä puolustajista

text: Tämä on luettelo puolustajista, jotka ovat tehneet vähintään 30 maalia yhdellä NHL-kaudella runkosarjassa. Vain kahdeksan pelaajaa on onnistunut tässä, yhteensä 17 kertaa.


text: Bobby Orr on tehnyt 30 maalia kaudessa viidesti ja Paul Coffey neljästi. Coffeylla on myös puolustajien yhden kauden maaliennätys: 48 maalia.


text: Viimeksi 30 maalia runkosarjassa on tehnyt Washington Capitalsin Mike Green kaudella 2008–2009. Se oli ensimmäinen kerta 16 vuoteen.


title: Galaxias

text: Galaxias on kuorekalojen lahkon melttien heimoon ("Galaxiidae") kuuluva kalasuku. Suku käsittää 33 lajia. Lajit asuvat Australian ja Uuden-Seelannin vesissä. Ne ovat viileiden vesien lajeja, joista monet elävät korkealla vuoristopuroissa, mutta jotkut ovat vaelluskaloja, joiden toukat huuhtoutuvat mereen ja palaavat kudulle alavienkin maiden jokivesiin. Useimmat suvun lajit ovat pienikokoisia, mutta "Galaxias argenteus" voi painaa jopa kilon.


title: Galaxias

text: "Galaxias"-meltit olivat tärkein luonnonvarainen Uuden-Seelannin sisävesikalaryhmä, ja toinen kahdesta tärkeimmästä Australiassa. Jokiin istutetut pohjoisen pallonpuoliskon lohikalat, kuten taimen, syövät melttejä, ja monet lajit ovat käyneet harvinaisiksi.


title: Hanhijärvi (Lappeenranta)

text: Hanhijärvi on kylä Lappeenrannassa, ja se sijaitsee noin 8 kilometriä Lappeenrannan keskustasta etelään. Hanhijärvi on laaja kyläkokonaisuus, johon kuuluvat myös Hanhikempin ja Rantalan kylät. Hanhijärven vesistöalue sijoittuu Hanhijärven, Puralan ja Kauskilan kylien väliin.


title: Benetton B201

text: Benetton B201 oli auto, jolla Benetton osallistui Formula 1 -kauteen 2001. Autoa ajoivat Giancarlo Fisichella, joka oli neljättä vuotta samassa tallissa ja Jenson Button, joka siirtyi talliin Williamsilta hyvän tulokaskauden 2000 jälkeen.


title: Benetton B201

text: Kausi 2001 merkitsi Benettonille yhden aikakauden loppua. Talli, joka oli ollut olemassa kaudesta 1986 oli myyty vuonna 2000 Renaultille, joka toimitti moottoreita F1 -sarjaan ja ottaisi tallin kokonaan haltuunsa kaudelle 2002. Renaultin paluu Formula 1:een kolmen vuoden tauon jälkeen aiheutti vuoden aikana merkittäviä ongelmia.


title: Benetton B201

text: Auton suurin ongelma oli epätavallisen laajakulmaiset (111°) moottoriasetukset. Vaikka tämä tarjosi potentilaalisen aerodynaamisen edun, koska se sopi alemmaksi runkoon, moottorin alkuperäinen muoto aiheutti puutteita hevosvoimissa ja luotettavuudessa. Kauden alkupuolisko oli katastrofi, koska autolla oli ongelmia päästä edes kahdenkymmenen parhaan joukkoon ja pystyi taistelemaan vain Minardia vastaan joukon hännillä. Giancarlo Fisichella onnistui kuitenkin saamaan pisteen Brasilian GP:ssä.


title: Benetton B201

text: Kauden puolivälistä auto parani tasaisesti parannetulla aerodynamiikalla, tehokkaalla käunnistämisellä ja luistonestolla, joka toteutui kauden aikana. Molempien autojen pääsemistä pisteille Saksan GP:ssä. seurasi erinomainen suoritus Fisichellan saavuttaessa kolmannen sijan Belgian GP:ssä. Sen jälkeen auto oli vakavasti otettava taistelija pisteistä, vaikka Jenson Button hävisi tallikaverilleen koko kauden.


title: Benetton B201

text: Talli sijoittui valmistajien MM-sarjassa seitsemänneksi kymmenellä pisteellä.


title: Oheissakko

text: Oheissakko on sakko, jonka siihen tuomittu henkilö joutuu maksamaan saamansa ehdollisen vapausrangaistuksen lisäksi. Oheissakko tuomitaan, kun ehdollista rangaistusta pidetään liian lievänä rangaistuksena rikoksesta. Vapausrangaistuksen ehdollisuus ei vaikuta sakon maksuun, vaan se on aina maksettava. Oheissakon määräämisperiaatteet ovat päiväsakkojärjestelmän mukaisia. Yleisimmin oheissakkoa on käytetty, kun törkeästä rattijuopumuksesta on tuomittu ehdollinen vapausrangaistus.


title: Oheissakko

text: Suomen lainsäädännössä ei enää käytetä oheissakko-nimitystä, vaan esimerkiksi rikosrekisterilaki (770/1993, 2 §) kutsuu sitä "ehdollisen vankeuden ohessa tuomituksi sakoksi". Oheissakko-nimitys poistettiin lainmuutoksella (523/2001) vuonna 2001. Rikoslaki (39/1889, 6:10) käyttää nimitystä oheisseuraamus, joka tarkoittaa sakkoa, koeajan pituista valvontaa ja yhdyskuntapalvelua.


title: Tiikerihait

text: Tiikerihait, aikaisemmalta nimeltään ihmishait (Carcharhinidae) on luomihaikalojen lahkoon kuuluva heimo. Se on yksi suurimmista haiheimoista, ja sisältää 59 lajia. Suurin tiikerihailaji on tiikerihai, joka kasvaa jopa 7,5-metriseksi; pienin laji on "Rhizoprionodon taylori", joka kasvaa noin 70 senttimetriä pitkäksi. Tiikerihait ovat ulkomuodoltaan tyypillisiä haita. Kaikilla lajeilla on viisi kidusrakoa, kaksi selkäevää ja yksi peräevä. Pyrstön kahdesta puoliskosta ylimmäinen on paljon suurempi. Tiikerihait elävät pääasiassa trooppisissa ja lauhkeissa merissä, mutta joitakin lajeja tavataan myös suolattomissa vesissä. Kuten kaikki muutkin hait, tiikerihait ovat lihansyöjiä ja käyttävät ravinnokseen kalaa ja muita eläimiä. Jotkut suurimmista tiikerihailajeista saattavat olla ihmiselle vaarallisia, ja ne aiheuttavat suurimman osan ihmisiin kohdistuvista haihyökkäyksistä. Tiikerihait ovat joko ovovivipaarisia tai vivipaarisia, ja poikaset syntyvät kuoriuduttuaan ja kehityttyään naaraan kohdussa. Aiemmin uskottiin, että tiikerihait ilmestyivät vasta paleogeenikaudella, jolloin heimo olisi ollut nuorin nykyisistä hairyhmistä. Kuitenkin vuonna 2014 kuvattiin fossiilinen tiikerihaisuku "Archaeogaleus", joka on peräisin varhaisliitukaudelta.


title: Tiikerihait

text: Tiikerhaita on 59 lajia, jotka luokitellaan 12 sukuun:


title: Harriet Walter

text: Harriet Mary Walter (s. 24. syyskuuta 1950 Lontoo) on brittiläinen näyttelijä.


title: Harriet Walter

text: Walter opiskeli Cranbourne Chase Schoolissa ja London Academy of Music and Dramatic Artissa. Opiskelujen jälkeen hän näytteli kiertävissä teattereissa kuten Joint Stock touring theatre companyssa ja Paines Plough companyssa sekä Duke's Playhousessa, Lancasterissa.


title: Harriet Walter

text: Walter on työskennellyt useasti uransa aikana Royal Shakespeare Companyssa ja näytellyt monissa muissa teatterirooleissa sekä muun muassa elokuvissa "Järki ja tunteet", "Babel ja Sovitus.


title: Christopher Musonda

text: Christopher Musonda (s. 24. tammikuuta 1986 Sambia) on sambialainen jalkapalloilija, joka edusti viimeksi Rovaniemen Palloseuraa. Musonda on vahva ja suhteellisen nopea – moderni hyökkääjä.


title: Christopher Musonda

text: Musonda siirtyi Rovaniemen Palloseuraan keväällä 2009. Hän teki tuolloin RoPSin kanssa kautta 2009 koskevan pelaajasopimuksen. Rovaniemen Palloseura oli jo ennen kautta 2008 yhteydessä Musondaan mutta tuolloin siirto ei vielä toteutunut. Kausi 2009 on sambialaisen Musondan 1. kausi Euroopassa. Aikaisemmin Musonda on pelannut Afrikassa maansa pääsarjassa.


title: Christopher Musonda

text: Musondan ura Rovaniemen Palloseurassa alkoi lupaavasti, sillä hän teki ensimmäisessä harjoitusottelussaan FC Santa Clausia vastaan heti kaksi maalia. Toisessa ottelussaan ja samalla ensimmäisessä virallisessa ottelussaan RoPS:ssa Musonda teki debyytti maalinsa ja esiintymisensä Veikkausliigassa FC Lahtea vastaan.


title: Christopher Musonda

text: Maajoukkuetta Musonda on edustanut maansa alle 23-vuotiaiden tasolla kahdeksan kertaa.


title: Christopher Musonda

text: Musonda ja kahdeksan muuta pelaajaa sai potkut Rovaniemen Palloseurasta keväällä 2011 vedonlyöntiskandaalin vuoksi. Hän sai skandaaliin liittyen vuoden ja kahdeksan kuukauden ehdollisen vankeustuomion lahjuksen ottamisesta elinkeinotoiminnasta ja avunannosta lahjomiseen elinkeinotoiminnassa.


title: Myobatrachidae

text: Myobatrachidae on sammakoihin ("Anura") kuuluva heimo. Heimoon kuuluu 126 lajia, jaettuna kolmeen alaheimoon ("Limnodynastinae", "Myobatrachinae" ja "Rheobatrachinae"). Lajit asuvat Australiassa ja Uudessa-Guineassa.


title: Liber AL vel Legis

text: Lain kirja eli Liber AL vel Legis on keskeinen teos Thelemassa. Sen on kirjoittanut Aleister Crowleyn vuonna 1904 Kairossa. Teoksen kokonainen nimi on "Liber AL vel Legis, sub figura CCXX, as delivered by XCIII=418 to DCLXVI", ja englanniksi teos tunnetaan nimellä "Book of the Law". Theleman lait pohjautuvat tähän teokseen, erityisesti säkeisiin AL I:40 "”Tee mitä Tahdot on oleva koko Laki”" ja AL I:57 "Rakkaus on Laki, Rakkaus Tahdon alla".


title: Liber AL vel Legis

text: Kirjassa on kolme lukua, jotka Crowley kirjoitti kolmena maaliskuun päivänä, 8.–10. maaliskuuta. Crowleyn mukaan henkiolento nimeltä Aiwaz saneli hänelle kirjan tekstin niinä päivinä.


title: Kanjonin koulu

text: Kanjonin koulu on Tampereen Hervannassa sijaitseva ala-aste. Kanjonin koululla on luokkia yhdestä kuudenteen luokkaan sekä samassa rakennuksessa sijaitsee Kanjonin esikoulu. Kanjonin koululla on myös teknisen- ja tekstiilityön luokat. Koululla on myös tietokoneluokat ja liikuntasali. Koulun keittiön nimi on Herkkuhetki joka on Tampereen Aterian toimipaikka.


title: Kanjonin koulu

text: Kanjonin koulu yläasteelle siirtyvät menevät yleensä Pohjois-Hervannan kouluun. Koululla on myös kaksi englannin kielen luokkaa. Koulussa on kaksi käytävää ja musiikkiluokka. Kanjonin koululla on erityisopetukseen tarkoitettu luokka ja kirjastoluokka. Kanjonin koulussa on noin 200 oppilasta. Kanjonin koulu on myös osallistunut Yle TV2:n Kupletti-kisaan, jossa se sai hopealevyn. Kanjoninkoulu oli vuonna 2009 pronssilla jalkapallossa. Kanjonin koulu sijaitsee noin sata metriä Hervannan vesitornista.


title: Kanjonin koulu

text: Kanjonin koulun pihalla on kahdet keinut, kiipeilyteline, jalkapallokenttä, koripallokori ja yksi katos. Liikuntasalissa on neljä koripallokoria. Kouluun tulee myös Hallilasta viidennelle luokalle siirtyvät oppilaat ja Hallilan kolmoset ja neloset suorittavat Kanjonin koulussa käsityöopinnot. Hervannan jäähalli sijaitsee kanjonin koulun takana parkkipaikalla ja vieressä on myös Kanjonin päiväkoti. Vuonna 2009 kanjonin koulu voitti pronssia Tampereen futsaal turnauksessa.


title: Corroboreenkonna

text: Corroboreenkonna on "Pseudophryne"-sukuun kuuluva, Australiassa tavattava lajikaksikko. Toinen lajeista, äärimmäisen uhanalainen "Pseudophryne corroboree" elää etelässä ja erittäin uhanalainen "Pseudophryne pengilleyi" pohjoisemmassa.


title: Kivimäen koulu

text: Kivimäen koulu on vuonna 1974 perustettu koulu Martinlaaksossa Vantaalla. Koulussa annetaan opetusta peruskoulun luokka-asteille 1-6. Koulussa opiskeli lukuvuonna 2017–2018 noin 400 oppilasta.


title: Pispalanharju

text: Pispalanharju on Pyhäjärven ja Näsijärven välissä, Tampereen länsipuolella sijaitseva jääkauden aikana muodostunut harju, joka sijoittuu Epilänharjun ja Pyynikinharjun väliin. Pispalanharju on osa yhtenäistä harjuketjua, joka kulkee Tampereen kaupungin läpi.


title: Hallilan koulutalo

text: Hallilan koulutalo on Tampereen Hallilassa sijaitseva ala-aste. Hallilan koulu on osa Kanjonin koulua ja siellä opiskellaan 1.–4. luokkien ajan. Koululla toimii myös iltapäiväkerho. Koulun osoite on Havumetsänkatu 1 ja postinumero on 33820 Tampere. Koulun vieressä sijaitsee Hallilan päiväkoti. Koulun kolmas- ja neljäsluokkalaiset menevät Kanjonin kouluun käsitöiden tunneille. Hallilan koulussa ei ole tietokoneluokkia, mutta koululla on käytössään kannettavat tietokoneet. Koululaiset ruokailevat luokissa.Hallilan koulun kotisivut


title: Sirkka-Liisa Lonka

text: Sirkka-Liisa Lonka (s. 27. tammikuuta 1943 Kouvola) on suomalainen taidemaalari ja taidegraafikko.


title: Sirkka-Liisa Lonka

text: Lonka on opiskellut Suomen Taideakatemian koulussa 1963–1967 ja grafiikkalinjalla 1968. Hän on osallistunut useisiin kansainvälisiin taidetyöpajoihin, opinto- ja työskentelymatkoihin sekä toiminut opettajana Euroopassa, Aasiassa, Afrikassa ja Latinalaisessa Amerikassa.


title: Sirkka-Liisa Lonka

text:
Sirkka-Liisa Lonka on Taidemaalariliiton ja Suomen Taidegraafikoiden jäsen. Hän on toiminut myös PANDissa ja Kiilassa.
Longan teoksia on muun muassa Ateneumin, Suomen valtion kokoelmissa ja presidentti Nelson Mandelan yksityiskokoelmissa.